text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
1 Tikronika 7:1-40
7 Vana va Isakara a ku ri Tola+ na Puwa,+ Yaxubu na Ximroni,+ va ri mune.2 Vana va Tola a ku ri Uzi, Refaya, Yeriyele, Yahamayi, Ibisamu na Xemuwele, varhangeri va yindlu ya vatata wa vona. Eka Tola a ku ri ni vavanuna va vurhena, va matimba, hi ku landzelelana ka vona. Nhlayo ya vona emasikwini ya Davhida+ a ku ri 22 600.3 Vana va Uzi a ku ri Iziraha; vana va Iziraha a ku ri Mikayele, Obadiya, Yuwele, Ixaya, , va ri ntlhanu, hinkwavo ka vona va ri varhangeri.4 Eka vona hi vatukulu va vona, hi ku ya hi yindlu ya vatata wa vona, a ku ri ni masocha ya vuthu ra nyimpi, ma ri 36 000, hikuva a va ri ni vasati vo tala ni vana.+5 Vamakwavo va mindyangu hinkwayo ya Isakara a va ri vavanuna va vurhena, va matimba,+ va ri 87 000 hi ku tsarisiwa hi ku ya hi swivongo swa vona hinkwavo.+6 Vana va Benjamini+ a ku ri Bela,+ Bekere+ na Yediyayele,+ va ri vanharhu.7 Vana va Bela+ a ku ri Eziboni, Uzi, Uziyele, Yerimoto na Irayi, va ri ntlhanu, va ri varhangeri va yindlu ya vatata wa vona, va ri vavanuna va vurhena, va matimba; loko va tsarisiwa+ hi ku ya hi swivongo a va ri 22 034.8 Vana va Bekere a ku ri Zemira, Yowasi, Eliyezere, Eliwenayi, Omri, Yeremoto, Abiya, Anathoti na Alimethe, hinkwavo lava a va ri vana va Bekere.9 Ku tsarisiwa+ ka vona hi ku ya hi swivongo hi vatukulu va vona malunghana ni varhangeri va yindlu ya vatata wa vona, vavanuna va vurhena, va matimba, a va ri 22 200.10 Vana va Yediyayele+ a ku ri Bilihani; vana va Bilihani a ku ri Yewuxi, Benjamini, Ehudi, Kenane, Zetana, Taraxixi na Ahixakara.11 Hinkwavo lava a ku ri vana va Yediyayele, hi ku ya hi varhangeri va vatata wa vona, vavanuna va vurhena, va matimba,+ 17 200 va huma va ya evuthwini ra nyimpi.12 Xupimi+ na Hupimi+ a va ri vana va Iri;+ Vahuximi a va ri vana va Aheri.13 Vana va Neftali+ a ku ri Yazili,+ Guni,+ Yezere na Xalumu,+ vana va Biliha.+14 Vana va Manase+ a ku ri Asiriyele, loyi a n’wi velekeriweke hi nsati wakwe lontsongo wa Musiriya. (U veleke Makiri+ tata wa Giliyadi.15 Makiri yena u teke nsati a va wa Hupimi na Xupimi, vito ra makwavo wa xisati a ku ri Maka.) Vito ra loyi wa vumbirhi a ku ri Selofehada,+ kambe Selofehada u ve ni vana va vanhwanyana.+16 Hi ku famba ka nkarhi, Maka, nsati wa Makiri, a veleka n’wana wa jaha a n’wi thya vito ra Perexe; vito ra makwavo a ku ri Serexi; vana vakwe a ku ri Ulama na Rekemu.17 Vana va Ulama a ku ri Bedani. Lava a ku ri vana va Giliyadi, n’wana wa Makiri, n’wana wa Manase.18 Makwavo wa xisati a ku ri Hamoleketa. U veleke Ixihodo, Abi-ezere+ na Mahela.19 Vana va Xemida a ku ri Ahiyana, Xikeme, Liki na Aniyamu.20 Vana va Efrayimi+ a ku ri Xutela+ na Berede n’wana wakwe na Tahata n’wana wakwe na Eliyada n’wana wakwe na Tahata n’wana wakwe,21 na Zabada n’wana wakwe na Xutela n’wana wakwe na Ezere na Eliyadi. Vavanuna va Gadi+ lava va velekiweke etikweni rero va va dlayile hikuva va rhelele ku ta teka swifuwo swa vona.22 Efrayimi tata wa vona a rila masiku yo tala,+ vamakwavo va hambeta va nghena va n’wi chavelela.23 Endzhaku ka sweswo a tivana ni nsati wakwe, kutani a tika,+ a veleka n’wana wa jaha. Kambe a n’wi thya vito ra Beriya, hikuva ku nghena ka nsati loyi endlwini yakwe swi ve ni khombo.+24 N’wana wakwe wa nhwanyana a ku ri Xera, yena u ake Beta-horoni,+ wa le hansi+ ni wa le henhla,+ na Uzeni-xera.25 A ku ri ni n’wana wakwe la vitaniwaka Refa, na Rexefi, na Tela n’wana wakwe, na Tahani n’wana wakwe,26 Ladani n’wana wakwe, Amihudi n’wana wakwe, Elixama n’wana wakwe,27 Nuni+ n’wana wakwe, Yehoxuwa+ n’wana wakwe.28 Ndzhaka ya vona ni tindhawu ta vona to tshama eka tona a ku ri Bethele+ ni swimitana leswi swi titshegeke ha wona, evuxeni, Narani,+ evupela-dyambu, Gezere+ ni swimitana leswi swi titshegeke ha wona, na Xikeme+ ni swimitana leswi swi titshegeke ha wona ku ya fika eGaza ni swimitana leswi swi titshegeke ha wona;29 etlhelo ka vana va Manase a ku ri na Beta-xeyani+ ni swimitana leswi swi titshegeke ha wona, Tanaka+ ni swimitana leswi swi titshegeke ha wona, Megido+ ni swimitana leswi swi titshegeke ha wona, Dori+ ni swimitana leswi swi titshegeke ha wona. Vana va Yosefa,+ ku nga vana va Israyele va tshame eka swona.30 Vana va Axere+ a ku ri Imina,+ Ixivha, Ixivhi+ na Beriya;+ naswona Sera a a ri makwavo wa vona wa xisati.31 Vana va Beriya a ku ri Hevere na Malikiyele, loyi a a ri tata wa Birizayiti.32 Loko ku ri Hevere, u ve tata wa Yafelete, Xomeri na Hotamu, na Xuwa makwavo wa vona wa xisati.33 Vana va Yafelete a ku ri Pasaka, Bimihala na Axivhati. Lava a ku ri vana va Yafelete.34 Vana va Xemeri a ku ri Ahi na Rohaga, Yehuba na Aramu.35 Vana va Heleme makwavo a ku ri Sofa, Imna, Xelexi na Amali.36 Vana va Sofa a ku ri Suwa, Harinefere, Xuwala, Beri, Imra,37 Beseri, Hodi, Xamma, Xalixa, Itirani na Bera.38 Vana va Yetere a ku ri Yefune, Pisipa na Are.39 Vana va Ula a ku ri Arha, Haniyele na Risiya.40 Hinkwavo lava a ku ri vana va Axere, varhangeri+ va yindlu ya vatatana, vavanuna lava hlawuriweke, va vurhena+ ni matimba, varhangeri va tindhuna; naswona a va tsarisiwe+ hi ku ya hi swivongo evuthwini ra nyimpi. Nhlayo ya vona a ku ri vavanuna va 26 000.+


c: text/html

text:
XIENGETELO
Lexi Endlaka Vakreste Va Ntiyiso Va Nga Xi Tirhisi Xihambano eVugandzerini Bya Vona
VANHU vo tala va rhandza xihambano naswona va xi xixima. The Encyclopædia Britannica yi vula leswaku xihambano i “mfungho wa nkoka swinene evukhongerini bya Vakreste.” Nilokoswiritano, Vakreste va ntiyiso a va xi tirhisi xihambano evugandzerini bya vona. Ha yini?
Xivangelo xa nkoka hi leswaku Yesu Kreste a nga felanga exihambanweni. Rito ra Xigriki leri hi ntolovelo ri hundzuluxiweke va ku “xihambano” i stau·rosʹ. Kahle-kahle ri vula “mhandzi.” Bibele leyi vuriwaka The Companion Bible yi ri: “Rito [Stau·rosʹ] a ri vuli timhandzi timbirhi leti hingakanyiweke ku fana ni xihambano . . . A ku kona laha Xigriki xa [Testamente Leyintshwa] xi vulavulaka hi timhandzi timbirhi leti hingakanyiweke.”
Ku ni matsalwa yo hlayanyana laha vatsari va Bibele va tirhiseke rito rin’wana loko va vulavula hi laha Yesu a feleke kona. Rito ra kona ra Xigriki i xyʹlon. (Mintirho 5:30; 10:39; 13:29; Vagalatiya 3:13; 1 Petro 2:24) Rito leri ri vula “mhandzi” kumbe “nhonga” “muchizo” kumbe “murhi.”
Loko buku leyi vuriwaka Das Kreuz und die Kreuzigung (Xihambano ni ku Beleriwa eXihambanweni), leyi tsariweke hi Hermann Fulda, yi hlamusela xivangelo xo va vanhu vo tala va dlayiwa hi ku hayekiwa emhandzini, yi ri: “Mirhi a yi nga tali ku kumeka etindhawini leti vanhu a va dlayeriwa eka tona. Kutani a ku celeriwa mhandzi. Vadyohi a va boheleriwa kumbe va beleriwa milenge ni mavoko ma yisiwe ehenhla emhandzini yoleyo.”
Kambe, vumbhoni lebyi khorwisaka ku tlula hinkwabyo byi huma eRitweni ra Xikwembu. Muapostola Pawulo u ri: “Kreste u hi xavile a hi ntshunxa eka ndzhukano wa Nawu yena a va ndzhukano ematshan’weni ya hina, hikuva ku tsariwile: ‘A ku rhukaniwe munhu un’wana ni un’wana la hayekiweke emhandzini.’” (Vagalatiya 3:13) Laha muapostola Pawulo u tshahe Deteronoma 21:22, 23, leyi hi ku kongoma yi vulavulaka hi mhandzi, ku nga ri xihambano. Tanihi leswi ndlela yo tano yo dlaya munhu a yi endla munhu a va “ndzhukano,” a swi nge vi swinene leswaku Vakreste va khavisa makaya ya vona hi swifaniso swa Kreste a beleriwe exihambanweni.
A byi kona vumbhoni bya leswaku emalembeni ya 300 endzhaku ka loko Kreste a file, lava tivulaka Vakreste a va tirhisa xihambano evugandzerini bya vona. Hambiswiritano, hi lembe-xidzana ra vumune, Constantine, Hosi ya muhedeni u hundzukele eka Vukreste bya vaxandzuki kutani a kucetela leswaku ku tirhisiwa xihambano tanihi mfungho wa byona. Hambileswi swi nga tivekiki leswaku xikongomelo xa Constantine a ku ri yini, kambe mhaka ya Yesu Kreste la hayekiweke exihambanweni a yi sekeriwanga helo. Kahle-kahle, xihambano xi te ni vahedeni. New Catholic Encyclopedia yi ri: “Xihambano xi kumeka eka vanhu lava hanyeke Vukreste byi nga si va kona ni lava nga riki Vakreste.” Vakambisisi van’wana vo hambana-hambana va kume leswaku xihambano xi fambisana ni ku gandzela ntumbuluko ni mihivahivani ya vuhedeni leyi kucetelaka rimbewu.
Kutani, ha yini mfungho lowu wa vuhedeni wu ye emahlweni wu tirhisiwa? Swi tikomba onge a ku ri ku olovisela vahedeni leswaku va ta amukela “Vukreste.” Nilokoswiritano, swi le rivaleni leswaku Bibele a yi pfumelelani nikatsongo ni ku gandzela mfungho wa vuhedeni. (2 Vakorinto 6:14-18) Nakambe Matsalwa ma yi ala mixaka hinkwayo ya vugandzeri bya swikwembu swa hava. (Eksoda 20:4, 5; 1 Vakorinto 10:14) Kutani swa twisiseka leswi Vakreste va ntiyiso va nga xi tirhisiki xihambano evugandzerini bya vona. *
^ ndzim. 4 Leswaku u kuma rungula leri engetelekeke hi xihambano, vona buku leyi nge Ku Hlamulana Hi Matsalwa, matluka 397-401, leyi kandziyisiweke hi Timbhoni ta Yehovha.

robotstxt: allowed

filter: keep


text:
Rirhandzu Ra Ntiyiso I Yini?
Tibuku ta switori leti vulavulaka hi vanhu lava rhandzanaka minkarhi yin’wana va tshovane timbilu, kambe Rirhandzu ra ntiyiso ri akiwa hi milawu ya Bibele leyi nga tsekatsekiki.
Rirhandzu Ra Ntiyiso I Yini?
Milawu ya Bibele yi nga pfuna Vakreste leswaku va hlawula munhu loyi a fanelekaka loyi va nga tekanaka na yena ni ku kombisana rirhandzu ra ntiyiso niloko se va tekanile.
Rirhandzu Ra Ntiyiso I Yini?
—Xingheniso
U nga vuyeriwa eka milawu leyi nga eka vhidiyo leyi kambe u swi xiya leswaku ndlela leyi vanhu va vutanaka ha yona ya hambana hi ku ya hi mindhavuko.


text:
Yehovha—Munghana Wa Hina Lonkulu
“[Abrahama] a vuriwa ‘nakulobye wa Yehovha.’”—YAK. 2:23.
1. Hi byihi vuswikoti lebyi hi nga na byona leswi hi vumbiweke hi xifaniso xa Xikwembu?
VANHU va tala ku vula marito lama nge “swiendlo swa jaha leri swi fana ni swa tata wa rona.” Entiyisweni, vana vo tala va fana ni vatswari va vona. Phela, n’wana un’wana ni un’wana u tekelela timfanelo ta tata wakwe ni ta mana wakwe. Yehovha, Tata wa hina wa le tilweni i Munyiki wa vutomi. (Ps. 36:9) Kutani hina tanihi vana vakwe va nyama hi fana na yena hi tindlela to tala. Leswi hi vumbiweke hi xifaniso xa yena, hi ni vuswikoti byo anakanya, byo endla swiboho ni byo endla vunghana lebyikulu ni vanhu van’wana.—Gen. 1:26.
2. Swi nga kotekisa ku yini leswaku Yehovha a va Munghana wa hina?
2 Yehovha a nga va Munghana wa hina lonkulu. Na hina hi nga kota ku va vanghana va yena hikwalaho ka leswi a hi rhandzaka ni loko hi va ni ripfumelo eka yena ni le ka N’wana wakwe. Yesu u te: “Xikwembu xi rhandze misava swinene xi kala xi nyikela hi N’wana wa xona la tswariweke a ri swakwe, leswaku un’wana ni un’wana loyi a kombisaka ripfumelo eka yena a nga lovisiwi kambe a va ni vutomi lebyi nga heriki.” (Yoh. 3:16) Ku ni swikombiso swo tala swa vanhu lava va tshameke va va vanghana lavakulu va Yehovha. A hi kambisiseni swimbirhi swa swona.
“ABRAHAMA NAKULORHI”
3, 4. I yini lexi endleke leswaku vunghana bya Abrahama na Yehovha byi hambana ni vuxaka bya Vaisrayele na Yehovha?
3 Yehovha u hlamusele kokwa wa Vaisrayele a ku i “Abrahama nakulorhi.” (Esa. 41:8) I yini lexi endleke leswaku wanuna yoloye wo tshembeka a va ni vunghana lebyikulu ni Muvumbi wakwe? A ku ri ripfumelo ra Abrahama.—Gen. 15:6; hlaya Yakobo 2:21-23.
4 Vatukulu va Abrahama lava veke tiko ra khale ra Israyele na vona Yehovha a a ri Tata wa vona tlhelo Munghana wa vona. Hambiswiritano, khombo ra kona vunghana bya vona ni Xikwembu byi vuye byi hela. Ha yini? Hikuva va tsandzekile ku tshama va ri karhi va ri ni ripfumelo eka switshembiso swa Yehovha.
5, 6. (a) Swi tise ku yini leswaku Yehovha a va Munghana wa wena? (b) I swivutiso swihi leswi hi faneleke hi tivutisa swona?
5 Loko u ya u dyondza hi Yehovha, ripfumelo ra wena ra tiya eka yena naswona u ya u n’wi rhandza swinene. Anakanya hi nkarhi lowu u nga dyondza ro sungula leswaku Xikwembu i Munhu wa xiviri, loyi u nga vaka munghana wa xona lonkulu. U tlhele u dyondza leswaku hinkwerhu ka hina hi tswariwe hi ri ni xidyoho hikwalaho ka leswi Adamu a nga yingisangiki. U tlhele u twisisa leswaku vanhu hinkwavo va hambanisiwe ni Xikwembu. (Kol. 1:21) Endzhaku ka sweswo u xiye leswaku Tata wa hina wa le tilweni la nga ni rirhandzu a hi munhu loyi a nga le kule swinene loyi a nga riki na mhaka na hina. Loko hi dyondze hi lunghiselelo rakwe ra gandzelo ra nkutsulo ra Yesu kutani hi va ni ripfumelo eka lunghiselelo rolero, hi sungule ku va ni xinghana ni Xikwembu.
6 Loko hi anakanya hi ndlela leyi hi n’wi tiveke ha yona Yehovha, hi fanele hi tivutisa swivutiso leswi: ‘Xana vunghana bya mina ni Xikwembu byi le ku kuleni? Xana ndlela leyi ndzi tshembaka Yehovha ha yona yi tiyile ni ndlela leyi ndzi n’wi rhandzaka ha yona tanihi Munghana wa mina la rhandzekaka ya kula siku ni siku?’ Munhu un’wana wa le minkarhini ya khale loyi a a ri ni vuxaka lebyikulu na Yehovha a ku ri Gidiyoni. Sweswi a hi kambisiseni xikombiso xakwe lexinene kutani hi xi landzela.
“YEHOVHA I KU RHULA”
7-9. (a) Gidiyoni u ve ni ntokoto wihi wo hlamarisa, naswona byi ve byihi vuyelo bya wona? (Vona xifaniso lexi nga eku sunguleni ka xihloko lexi.) (b) Hi nga byi tiyisa njhani vunghana bya hina na Yehovha?
7 Muavanyisi Gidiyoni u tirhele Yehovha enkarhini wo tika endzhaku ka loko Vaisrayele va nghene eTikweni leri Tshembisiweke. Vaavanyisi ndzima 6 yi hlamusela leswaku ntsumi ya Yehovha yi endzele Gidiyoni le Ofira. Hi nkarhi wolowo Vaisrayele a va xungetiwa swinene hi Vamidiyani lava a va akelane na vona naswona a va va hlaserile ko hlayanyana. Hi yona mhaka Gidiyoni a a hula koroni exikamelweni xa madiriva ku nga ri enhoveni leswaku a ta yi susa a yi tumbeta hi ku hatlisa. Leswi Gidiyoni a a hlamarisiwe hi leswi ntsumi yi humeleleke eka yena yi tlhela yi n’wi vitana “wa matimba, wa vurhena,” u vutisile loko Yehovha, loyi a kutsuleke Vaisrayele etikweni ra Egipta, a a ta va pfuna hi nkarhi wolowo hakunene. Loko yi vulavulela Muvumbi, ntsumi yi tiyisekise Gidiyoni leswaku Yehovha a a ta n’wi pfuna.
8 Gidiyoni u tivutisile leswaku a a ta swi kotisa ku yini ku “ponisa Israyele exandleni xa Midiyani.” Yehovha u n’wi nyike nhlamulo leyi a yi ri erivaleni a ku: “Hikuva ndzi ta va na wena, kunene u ta dlaya Midiyani onge hiloko a ri munhu un’we.” (Vaav. 6:11-16) Gidiyoni u kombele xikombiso lexi humaka eka Xikwembu, kumbexana a ha tivutisa leswaku sweswo a swi ta endleka njhani. Xiya leswaku eka bulo leri Gidiyoni a a nga kanakani leswaku Yehovha a a ri Munhu wa xiviri.
9 Leswi humeleleke endzhaku ka leswi swi tiyise ripfumelo ra Gidiyoni swi tlhela swi n’wi endla a tshinela eka Xikwembu. Gidiyoni u lunghiselele swakudya kutani a swi nyika ntsumi. Loko swakudya swoleswo swi hisiwe hi ndzilo hi singita endzhaku ka loko ntsumi yi swi khumbe hi nhonga ya yona, Gidiyoni u swi xiyile leswaku ntsumi leyi hakunene a yi ri muyimeri wa Yehovha. Gidiyoni loyi a a hlamarile u te: “Oho, Yehovha, Hosi leyi Lawulaka, hikwalaho ka leswi ndzi voneke ntsumi ya Yehovha hi langutane hi swikandza!” (Vaav. 6:17-22) Kambe xana xiendlakalo xolexo xi herise vunghana bya Gidiyoni ni Xikwembu? Nikatsongo! Xi byi tiyisile. Gidiyoni u tive Yehovha hi ndlela leyi endleke leswaku a titwa a ri ni ku rhula ni Xikwembu. Sweswo hi swi tiva hikwalaho ka vito leri Gidiyoni a ri thyeke alitari leyi a yi akeke kwalaho—“Yehovha-xalomu.” Vito rolero hi Xiheveru ri vula leswaku “Yehovha I Ku Rhula.” (Hlaya Vaavanyisi 6:23, 24.) Loko hi anakanyisisa hi leswi Yehovha a hi endlelaka swona siku ni siku, hi sungula ku swi xiya leswaku i Munghana wa ntiyiso. Ku khongela eka Xikwembu nkarhi na nkarhi swi endla hi titwa hi ri ni ku rhula lokukulu swi tlhela swi tiyisa vunghana bya hina na xona.
I MANI LA NGA TA VA ‘MUENDZI ENTSONGENI WA YEHOVHA’?
10. Hi ku ya hi Pisalema 15:3, 5, i yini leswi Yehovha a swi languteleke eka hina loko hi lava ku va vanghana vakwe?
10 Hambiswiritano, leswaku Yehovha a va Munghana wa hina, hi fanele hi fikelela swilaveko swo karhi. Eka Pisalema 15, Davhida u yimbelele hi leswi hi faneleke hi swi endla leswaku hi va ‘vaendzi entsongeni wa Yehovha,’ hileswaku, hi va vanghana va Xikwembu. (Ps. 15:1) A hi kambisiseni swilaveko swimbirhi—ku papalata ku lumbeta ni ku endla swilo hi ku tshembeka. Malunghana ni timhaka leti, Davhida u vule leswi malunghana ni muendzi entsongeni wa Yehovha: “A nga [lumbeti] hi ririmi rakwe. . . . A nga xi amukelanga xifumbarheriso leswaku ku hluriwa la pfumalaka nandzu.”—Ps. 15:3, 5.
11. Ha yini hi fanele hi papalata ku lumbeta van’wana?
11 Eka pisalema yin’wana, Davhida u lemuxile a ku: “Hlayisani ririmi ra n’wina eka leswo biha.” (Ps. 34:13) Loko hi honisa ndzayo leyi leyi huhuteriweke, hi ta onha vunghana bya hina ni Tata wa hina wo lulama wa le tilweni. Entiyisweni, Sathana, nala lonkulu wa Yehovha u tiviwa hi ku lumbeta. Rito “Diyavulosi” ri huma eka rito ra Xigriki leri vulaka “mulumbeti.” Loko hi va ni vuxiyaxiya hi leswi hi swi vulaka eka van’wana ni leswi hi swi vulaka malunghana na vona, swi ta hi pfuna leswaku hi tshama hi ri vanghana va Yehovha. Hi fanele hi tivonela ngopfu-ngopfu langutelo leri hi nga na rona hi vamakwerhu lava vekiweke leswaku va rhangela evandlheni.—Hlaya Vaheveru 13:17; Yudha 8.
12, 13. (a) Ha yini hi fanele hi tshembeka eka swilo hinkwaswo? (b) Ku tshembeka ka hina ku nga ha va khumba njhani van’wana?
12 Malandza ya Yehovha ma tiviwa hi ku va vanhu vo tshembeka ku nga ri vadyeleri. Muapostola Pawulo u tsale a ku: “Hambetani mi hi khongelela, hikuva ha tshemba leswaku hi ni ripfalo ro tshembeka, hileswi hi navelaka ku tikhoma hi ku tshembeka eka swilo hinkwaswo.” (Hev. 13:18) Leswi hi tiyimiseleke ku “tikhoma hi ku tshembeka eka swilo hinkwaswo,” hi papalata ku kanganyisa vamakwerhu lava nga Vakreste. Hi xikombiso, loko va hi tirhela, ha tiyiseka leswaku hi va khoma kahle naswona hi va hakela mali leyi hi twananeke yona. Tanihi Vakreste, ha tshembeka eka vanhu lava hi tirhelaka ni le ka vanhu van’wana. Naswona loko hi thoriwe hi Mukreste-kulorhi, a hi fanelanga hi lava ku khomiwa hi ndlela yo hlawuleka.
13 Minkarhi yo tala vanhu emisaveni va bumabumela Timbhoni ta Yehovha hikwalaho ka ku tshembeka ka tona. Hi xikombiso, mukongomisi wa khampani yin’wana leyikulu leyi tirhanaka ni ku aka u xiye leswaku Timbhoni ta Yehovha ti endla leswi ti swi tshembiseke. U te: “Minkarhi hinkwayo mi endla leswi ku twananiweke ha swona.” (Ps. 15:4) Ku tshembeka koloko ku hi pfuna ku hlayisa vunghana bya hina na Yehovha. Ku tlula kwalaho, ku yisa ku dzuneka eka Tata wa hina wa le tilweni la nga ni rirhandzu.
PFUNA VAN’WANA LESWAKU VA VA VANGHANA VA YEHOVHA
14, 15. Hi nga va pfuna njhani van’wana leswaku va va vanghana va Yehovha loko hi ri entirhweni wa nsimu?
14 Hambileswi vanhu vo tala lava hi hlanganaka na vona ensin’wini va nga ha pfumelaka leswaku Xikwembu xi kona, a va xi teki tanihi Munghana wa vona lonkulu. Hi nga va pfuna njhani? Xiya swileriso leswi Yesu a swi nyikeke vadyondzisiwa vakwe va 70 loko a va rhuma hi vambirhi-mbirhi leswaku va ya chumayela: “Eka yindlu yin’wana ni yin’wana leyi mi nghenaka eka yona sungulani mi ku, ‘Onge ku rhula ku nga va ni yindlu leyi.’ Naswona loko nakulorhi wa ku rhula a ri kona, ku rhula ka n’wina ku ta va ehenhla ka yena. Kambe loko a nga ri kona, ku ta vuyela eka n’wina.” (Luka 10:5, 6) Vanhu va nga ha lava ku dyondza ntiyiso loko hi va ni xinghana eka vona. Loko hi va ni musa eka lava hi kanetaka, sweswo swi nga ha va pfuna ku ehlisa moya naswona va nga ha tiyimisela ku yingisela ntiyiso enkarhini lowu taka.
15 Loko hi hlangana ni vanhu lava ngheneke hi nhloko eka vukhongeri bya mavunwa kumbe lava rhandzaka mindhavuko leyi nga sekeriwangiki eMatsalweni, hi ya emahlweni hi va ni xinghana eka vona hi tlhela hi va lava rhuleke. Hi va amukela hi mandla mambirhi vanhu hinkwavo, ngopfu-ngopfu lava hetiweke matimba hi misava ya namuntlha ni lava lavaka ku dyondza leswi engetelekeke malunghana ni Xikwembu lexi hi xi gandzelaka. Swihloko leswi tlhandlamanaka leswi nge “Bibele Yi Hundzula Vutomi Bya Vanhu” swi hi nyika swikombiso swo tala leswinene swa vanhu vo tano.
HI TIRHA NI MUNGHANA WA HINA LONKULU
16. Hi nga va vanghana va Yehovha tlhelo “vatirhi-kulobye” na yena hi ndlela yihi?
16 Vanhu lava tirhaka swin’we hakanyingi va va vanghana lavakulu. Vanhu hinkwavo lava tinyiketeleke eka Yehovha va ni lunghelo ra ku va vanghana va yena tlhelo “vatirhi-kulobye” na yena. (Hlaya 1 Vakorinto 3:9.) Loko hi ri karhi hi chumayela hi tlhela hi endla vadyondzisiwa, hi dyondza swo tala malunghana ni timfanelo leti hlamarisaka ta Tata wa hina wa le tilweni. Hi vona ndlela leyi moya wakwe lowo kwetsima wu hi pfunaka ha yona ku chumayela mahungu lamanene.
17. Swakudya swa moya leswi hi swi kumaka etinhlengeletanweni ni le mintsombanweni ya hina swi swi kombisa njhani leswaku Yehovha i Munghana wa hina?
17 Loko hi heta nkarhi wo tala entirhweni wo endla vadyondzisiwa, hi ta titwa hi tshinele swinene eka Yehovha. Hi xikombiso, hi xiya ndlela leyi Yehovha a va sivelaka ha yona vakaneti ku yimisa ntirho wa hina wo chumayela. Anakanya hi malembe ma nga ri mangani lama hundzeke. Hi swi vone kahle leswaku Xikwembu xa hi kongomisa. Hi hlamarisiwa hi ndlela leyi xi yaka emahlweni xi hi phamela swakudya swa moya leswi fuweke ha yona. Minongonoko ya mintsombano ni ya tinhlengeletano ta hina yi paluxa leswaku Tata wa hina hi rirhandzu u twisisa swiphiqo ni swilaveko swa hina. Ndyangu wun’wana wu tshame wu tsala papila ro tlangela ntsombano wu ku: “Nongonoko lowu wu fikelele timbilu ta hina hakunene. Hi yi vonile ndlela leyi Yehovha a n’wi rhandzaka ha yona un’wana ni un’wana wa hina ni leswaku u lava swilo swi hi fambela kahle.” Endzhaku ko ya entsombanweni wo hlawuleka le Ireland, mpatswa wun’wana lowu humaka eJarimani wu tlangele ndlela leyi wu amukeriweke hi malwandla ha yona wu tlhela wu khathaleriwa, kutani wu ku: “Kambe hi nkhensa swinene Yehovha na Hosi Yesu Kreste. Va hi rhambile leswaku hi va xiphemu xa tiko leri leri nga ni vun’we hakunene. A hi vulavuli hi vun’we ntsena kambe hi tiphina hi byona siku ni siku. Mintokoto leyi hi veke na yona loko hi ye entsombanweni wo hlawuleka le Dublin yi ta tshama yi ri karhi yi hi tsundzuxa hi lunghelo ra risima leri hi nga na rona ro tirhela Xikwembu xa hina lexikulu swin’we na n’wina vamakwerhu hinkwenu.”
VANGHANA VA VULAVURISANA
18. Hi nga tivutisa yini malunghana ni ndlela leyi hi vulavurisanaka na Yehovha ha yona?
18 Vunghana bya kula loko ku ri ni ku vulavurisana lokunene. Namuntlha, vanhu va tshamela ku tirhisa Internet va tiendlela vanghana va tlhela va rhumelelana marungula. Kambe, xana loko hi ringanisa, hi heta nkarhi wo tanihi kwihi hi ri karhi hi vulavurisana na Yehovha, Munghana wa hina lonkulu? Hakunene i “Mutwi wa xikhongelo.” (Ps. 65:2) Kambe hi ri teka kangani goza ro vulavurisana na yena?
19. Hi wihi mpfuno lowu hi nga na wona loko swi hi tikela ku tiphofula eka Tata wa hina wa le tilweni?
19 Malandza man’wana ya Xikwembu a swi ma oloveli ku tiphofula ni ku vula leswi ma karhataka. Kambe, Yehovha u lava hi endla tano loko hi khongela. (Ps. 119:145; Swir. 3:41) Hambiloko swi hi tikela ku tirhisa marito ku hlamusela ndlela leyi hi titwaka ha yona, hi ni mpfuno. Pawulo u tsalele Vakreste va le Rhoma a ku: “Xiphiqo xa leswi hi faneleke ku khongelela swona, hilaha hi fanelaka ku endla hakona, a hi xi tivi, kambe moya hi woxe wa hi kombelela hi ku konya loku nga phofuriwiki. Kambe loyi a lavisisaka timbilu u tiva leswi moya wu vulaka swona, hikuva wu kombelela vakwetsimi hi ku pfumelelana ni Xikwembu.” (Rhom. 8:26, 27) Loko hi anakanyisisa hi marito lama kumekaka etibukwini ta Bibele to tanihi Yobo, Tipisalema na Swivuriso swi ta hi pfuna leswaku hi phofula ndlela leyi hi titwaka ha yona eka Yehovha.
20, 21. Marito ya Pawulo lama nga eka Vafilipiya 4:6, 7 ma hi chavelela njhani?
20 Loko hi langutane ni swiyimo swo tika, a hi tsundzukeni ndzayo leyi huhuteriweke leyi Pawulo a yi tsaleleke Vafilipiya leyi nge: “Mi nga vileli ha nchumu, kambe eka hinkwaswo tivisani Xikwembu swikombelo swa n’wina hi xikhongelo ni xikombelo swin’we ni ku nkhensa swikombelo swa n’wina.” Ku vulavula ko tano hi ku ntshunxeka ni Munghana wa hina lonkulu swi ta hi chavelela hakunene hikuva Pawulo u ya emahlweni a ku: “Ku rhula ka Xikwembu loku tlulaka miehleketo hinkwayo ku ta rindza timbilu ta n’wina ni matimba ya n’wina ya mianakanyo ha Kreste Yesu.” (Filp. 4:6, 7) Onge minkarhi hinkwayo hi nga teka “ku rhula ka Xikwembu” loku nga ringaniki na nchumu, loku rindzaka timbilu ta hina ni matimba ya hina ya ku anakanya ku ri ka nkoka swinene.
21 Xikhongelo xi hi pfuna ku va ni vunghana na Yehovha. Hikwalaho, a hi “[khongeleni] minkarhi hinkwayo.” (1 Tes. 5:17) Onge dyondzo leyi yi nga tiyisa vuxaka bya hina bya risima ni Xikwembu ni ku tiyimisela ka hina ku endla leswi xi lavaka hi swi endla. Naswona a hi tinyikeni nkarhi wo anakanyisisa hi mikateko leyi hi yi kumaka hileswi Yehovha a nga Tata wa hina hakunene, Xikwembu xa hina tlhelo Munghana wa hina.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Tipisalema 41:1-13
Eka mufambisi. Miloti ya Davhida.41 Wa tsaka un’wana ni un’wana la ehleketelaka xisiwana;+Hi siku ra khombo Yehovha u ta n’wi ponisa.+2 Yehovha u ta n’wi rindza, a n’wi londzovota a hanya.+U ta vuriwa la tsakeke emisaveni;+Naswona a wu nge n’wi nyiketi eka moyaxiviri wa valala vakwe.+3 Yehovha u ta n’wi seketela ehenhla ka mubedo wa vuvabyi;+Kunene sangu ra yena u ta ri cinca hi nkarhi wa ku vabya.+4 Loko ku ri mina, ndzi te: “Oho Yehovha, ndzi kombe tintswalo.+Hanyisa moyaxiviri wa mina, hikuva ndzi ku dyoherile.”+5 Loko ku ri valala va mina, va vula swo biha malunghana na mina:+“Xana u ta fa rini, entiyisweni ni vito rakwe ri lova?”6 Naswona loko munhu a ta a ta ndzi vona, mbilu yakwe yi ta vula leswi nga riki ntiyiso;+U ta tihlengeletela nchumu wo biha;U ta huma; ehandle u ta vulavula ha swona.+7 Hinkwavo lava ndzi vengaka va hlevelana hi vun’we ku lwa na mina;+Va tshamela ku ndzi bohela makungu yo biha:+8 “Nchumu lowu nga pfuniki nchumu wu chuluriwile ehenhla ka yena;+Leswi se a etleleke, a nge he pfuki.”+9 Nakambe munhu la nga ni ku rhula na mina, loyi a ndzi n’wi tshembile,+Loyi a a dya xinkwa xa mina,+ u ndzi tlakusele xirhendze xa yena.+10 Oho Yehovha, loko ku ri wena, ndzi kombe tintswalo naswona u endla leswaku ndzi pfuka,+Leswaku ndzi ta va tlherisela.+11 Hi leswi, ndza swi tiva leswaku u ndzi tsakerile,Hikuva nala wa mina a nga ndzi huweleli hi ku hlula.+12 Loko ku ri mina, u ndzi seketerile hikwalaho ka vutshembeki bya mina,+Naswona u ta ndzi veka emahlweni ka xikandza xa wena hilaha ku nga riki na makumu.+13 A a dzunisiwe Yehovha, Xikwembu xa Israyele+Ku sukela enkarhini lowu nga riki na makumu ku yisa enkarhini lowu nga riki na makumu.+Amen, Amen.+


text:
BIBELE YI HUNDZULA VUTOMI BYA VANHU
Ndzi Tsakisiwe Hi Tinhlamulo Ta Bibele Leti Twisisekaka
LEMBE RO VELEKIWA: 1948
TIKO LERI A HUMAKA EKA RONA: HUNGARY
MATIMU YAKWE: A NDZI LAVA TINHLAMULO TA SWIVUTISO SWA NKOKA
VUTOMI BYA MINA BYA KHALE:
Ndzi velekiwe eSzékesfehérvár, le Hungary, edorobeni leri matimu ya rona ma sukelaka eka malembe yo tlula 1 000 lama hundzeke. Khombo ra kona, ndza ha ma tsundzuka kahle maxangu ya nkarhi wa nyimpi ya vumbirhi ya misava.
Ndzi kurisiwe hi vakokwa va mina ku sukela loko ndza ha ri ntsongo. A ndzi va rhandza swinene—ngopfu-ngopfu kokwa wa xisati Elisabeth. U ndzi dyondzise leswaku ndzi va ni ripfumelo leri tiyeke eka Xikwembu. Ku sukela loko ndzi ri ni malembe manharhu, madyambu man’wana ni man’wana a ndzi phindha-phindha na yena xikhongelo lexi minkarhi yin’wana xi vuriwaka Xikhongelo xa Hosi. Hambiswiritano, ndzi sungule ku twisisa leswi xikhongelo xolexo a xi vula swona loko ndzi ri ekusuhi ni ku hlanganisa malembe ya 30.
Vakokwana va ndzi khathalerile loko ndza ha ri ntsongo hikuva vatswari va mina a va tirha vusiku ni nhlikanhi, hi xikongomelo xo hlayisa mali leswaku va ta xava yindlu. Kambe, Mugqivela un’wana ni un’wana wa vumbirhi, ndyangu wa ka hina a wu hlangana leswaku wu dya swin’we. Ndza yi tsundzuka minkarhi yoleyo a hi tiphina swin’we ha yona.
Hi 1958, leswi vatswari va mina a va lava swona swi endlekile, va swi kotile ku xava yindlu leyi a hi ta tshama eka yona hi ri vanharhu. A ndzi tsake swinene hi ku va ndzi ya tshama ni vatswari va mina. Kambe, endzhaku ka tin’hweti ta tsevu, ntsako wa mina wu hele hi xitshuketa. Tata wa mina u dlayiwe hi khensa.
Mbilu ya mina a yi vava swinene. Ndzi tsundzuka ndzi khongela ndzi ku: “Xikwembu, ndzi ku komberile leswaku u sirhelela vutomi bya papa. Ndza n’wi lava. Ha yini u nga swi hlamulanga swikhongelo swa mina?” A ndzi swi lava hi mbilu hinkwayo ku tiva laha tata wa mina a nga kona. Ndzi tivutise ndzi ku: ‘Xana u ye etilweni? Kumbe u lo fela makumu?’ A ndzi navela vana van’wana lava a va ha ri ni vatata va vona.
Ku hundze malembe yo tala ndzi tshamela ku ya emasirheni. Loko ndzi fika a ndzi khinsama esirheni ra tatana ivi ndzi khongela ndzi ku: “Xikwembu, ndza ku kombela, ndzi lava ku tiva leswaku papa u ye kwihi.” Ndzi tlhele ndzi khongela leswaku ndzi twisisa xikongomelo xa vutomi.
Loko ndzi ri ni malembe ya 13, ndzi endle xiboho xo dyondza Xijarimani. A ndzi anakanya leswaku eka tibuku to tala ta Xijarimani ndzi ta kuma tinhlamulo ta swivutiso swa mina. Hi 1967, ndzi sungule ku dyondza edorobeni ra Jena, leri hi nkarhi wolowo a ri ri xiphemu xa Jarimani Vuxa. Ndzi hlaye tibuku ta Xijarimani leti a ti vulavula hi vativi va filosofi, ngopfu-ngopfu leti a ti vulavula hi vukona bya munhu. Hambileswi rungula rin’wana ra kona a ri tsakisa, a ri kona leri a ri endla ndzi eneriseka. Ndzi ye emahlweni ndzi khongelela ku kuma tinhlamulo.
NDLELA LEYI BIBELE YI HUNDZULEKE VUTOMI BYA MINA HA YONA:
Hi 1970, ndzi tlhelele eHungary, laha ndzi hlanganeke na Rose loyi ndzi tekaneke na yena. Hi nkarhi wolowo, Hungary a ri fumiwa hi Makhomunisi. Endzhakunyana ka loko hi tekanile, mina na Rose hi rhurhele eAustria. Xikongomelo xa hina a ku ri leswaku hi hetelela hi rhurhele eSydney, le Australia, laha malume a a tshama kona.
Hi xihatla ndzi kume ntirho eAustria. Siku rin’wana, munhu loyi a ndzi tirha na yena u ndzi byele leswaku ndzi nga kuma tinhlamulo ta swivutiso swa mina eBibeleni. U ndzi nyike tibuku leti sekeriweke eBibeleni. Ndzi hlaye tibuku teto hi xihatla ni hi ku hiseka naswona a ndzi lava ku dyondza swo tala. Hiloko ndzi tsalela Timbhoni ta Yehovha, ku nga tona leti kandziyiseke tibuku toleto naswona ndzi kombela tibuku leti engetelekeke.
Hi siku leri mina na Rose a hi hlanganisa lembe hi tekanile, hi endzeriwe hi muntshwa la nga Mbhoni ya Yehovha wa le Austria. U ndzi nyike tibuku leti ndzi ti kombeleke ivi a kombela ku dyondza na mina Bibele kutani ndzi pfumela. Leswi a ndzi lava ku tiva swo tala, a hi dyondza kambirhi hi vhiki naswona eka dyondzo yin’wana ni yin’wana a hi heta tiawara ta kwalomu ka mune!
A ndzi tsakisiwa hi ku va Timbhoni ti ndzi dyondzisa leswi humaka eBibeleni. Loko ti ndzi komba vito ra Xikwembu, ku nga Yehovha eka Bibele ya mina ya Xihungary, swi ndzi hlamarise swinene. Ndzi ni malembe ya 27 ndzi ya ekerekeni, kambe a ndzi nga si tshama ndzi twa ku vulavuriwa hi vito ra Xikwembu. A ndzi tsakisiwa hi tinhlamulo ta Bibele leti twisisekaka ta swivutiso swa mina. Hi xikombiso, ndzi dyondze leswaku vafi a va twi nchumu, onge hi loko va etlele vurhongo lebyikulu. (Eklesiasta 9:5, 10; Yohane 11:11-15) Ndzi tlhele ndzi dyondza hi xitshembiso xa Bibele xa misava leyintshwa laha ‘rifu ri nga ta va ri nga ha ri kona.’ (Nhlavutelo 21:3, 4) Ndzi navela ku tlhela ndzi vona tata wa mina hikuva emisaveni yoleyo leyintshwa ku ‘ta va ni ku pfuxiwa ka lava feke.’—Mintirho 24:15.
Rose na yena u sungule ku swi tsakela hi mbilu hinkwayo ku dyondzeriwa Bibele. Hi endle nhluvuko hi xihatla, hi hete ku dyondza nkandziyiso hi tin’hweti timbirhi ntsena! A hi va kona eka minhlangano hinkwayo leyi Timbhoni ti vaka na yona eHolweni ya Mfumo. Hi tsakisiwe swinene hi rirhandzu, mpfuno ni vun’we lebyi Timbhoni ta Yehovha ti nga na byona.—Yohane 13:34, 35.
Hi 1976, mina na Rose hi pfumeleriwe ku nghena eAustralia. Hi xihatla hi kume Timbhoni ta Yehovha ta kwalaho. Timbhoni toleto ti hi amukele hi mandla mambirhi. Hi 1978, na hina hi ve Timbhoni.
NDLELA LEYI NDZI PFUNEKEKE HA YONA:
Eku heteleleni ndzi kume tinhlamulo ta swivutiso leswi a swi ndzi karhata nkarhi wo leha swinene. Hi ku tshinela eka Yehovha Xikwembu, ndzi tlhele ndzi kuma Tatana la nga pimanisiwiki na nchumu. (Yakobo 4:8) Nakambe ntshembo wa mina wo tlhela ndzi vona tata wa mina wa nyama emisaveni leyintshwa wa ndzi chavelela swinene.—Yohane 5:28, 29.
Hi 1989, mina na Rose hi teke xiboho xo tlhelela eHungary leswaku hi ta byela vanghana, vandyangu wa ka hina ku katsa ni vanhu van’wana hi leswi hi swi dyondzeke. Hi ve ni lunghelo ro dyondzisa vanhu vo tala Bibele. Ku tlula 70 wa vona va ve Timbhoni ta Yehovha, ku katsa na mama.
Ndzi khongele malembe ya 17 leswaku ndzi kuma tinhlamulo ta swivutiso swa mina. Se ku hundze malembe ya 39 naswona ndza ha ya emahlweni ndzi khongela—kambe sweswi ndzi ri: “Ndza nkhensa, Tata wa mina wa le tilweni, ku va u hlamule swikhongelo swa mina swa loko ndza ha ri ntsongo.”
DYONDZA SWO TALA
Ntshembo Wa Xiviri Hi Varhandziwa Va Wena Lava Feke
Xana u tshame u feriwa hi munhu loyi u n’wi rhandzaka? Xana swa koteka leswaku hi tlhela hi va vona? Dyondza leswi Bibele yi swi vulaka malunghana ni ku pfuxiwa ka vafi.
Xana Swa Koteka Ku Hanya Vutomi Lebyi Nga Ni Xikongomelo?
Loko hi langutane ni swilo swo biha kumbe ku karhateka, hi lava ku tiva loko swi koteka ku hanya vutomi lebyi nga ni xikongomelo.
Ku Endliwa Yini eHolweni Ya Mfumo?
Nghena endzeni u vona leswi endliwaka.


text:
NOVEMBER 12, 2013
JAPANI
Xidzedze Xa Wipha Xi Hlasele Tiko Ra Japani
Hi October 16, 2013, xidzedze xa Wipha lexi a xi fambisana ni mpfula ya matimba xi hlasele ribuwa ra le vuxeni bya tiko ra Japani. Xihlala lexitsongo xa Oshima, lexi nga ekule hi tikhilomitara ta 120 ku suka edzongeni wa Tokyo, i xin’wana xa tindhawu leti hlaseriweke swinene. Timpfula ta matimba leti neke ku fikela eka mpimo wa 84 wa tisentimara, ti endle leswaku milambu yi khapa-khapa, leswi vangeke ku khuluka ka ndzhope loku dlayeke vanhu va 35. Rhavi ra Timbhoni ta Yehovha ra le Japani ri tiyisekise leswaku ku hava Mbhoni na yin’we evandlheni ra le Oshima leyi vavisekeke kumbe leyi feke eka mhangu leyi. Yindlu ya ndyangu wun’wana lowu nga Timbhoni yi onhake lwangu kambe swirho swa vandlha swi wu pfune ku ri lunghisa. Timbhoni ta kwalaho ti tlhele ti pfuna vaakelani va tona hi swilaveko swa vona ni ku va chavelela hi Matsalwa.
Media Contact(s):
International: J. R. Brown, Office of Public Information, tel. +1 718 560 5000
Japan: Shiro Hayasaki, tel +81 46 233 0005


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Vagalatiya 3:1-29
3 N’wina Vagalatiya vo hunguka, i mani loyi a mi tiseke ehansi ka nhlohlotelo wo biha,+ n’wina lava Yesu Kreste a kombisiweke erivaleni ematihlweni ya n’wina a beleriwile?+2 Ndzi lava ku tiva leswi ntsena eka n’wina: Xana mi amukele moya+ hikwalaho ka mintirho ya nawu+ kumbe hikwalaho ko twa+ hi ripfumelo?3 Xana mi hunguke hi mukhuva lowu? Endzhaku ko sungula hi swa moya+ xana sweswi mi hetelela hi swa nyama?+4 Xana mi langutane ni ku xaniseka ko tala swonghasi handle ka xikongomelo?+ Loko kunene a ku nga ri na xikongomelo.5 Hikokwalaho, loyi a mi nyikaka moya+ ni ku endla mintirho+ ya matimba exikarhi ka n’wina, xana u swi endla hikwalaho ka mintirho ya nawu kumbe hikwalaho ko twa hi ripfumelo?6 Tanihi leswi Abrahama a “vekeke ripfumelo eka Yehovha, kutani swi hlayiwe eka yena leswaku i ku lulama.”+7 Hakunene ma swi tiva leswaku lava namarhelaka ripfumelo+ hi vona lava nga vana va Abrahama.+8 Kutani Tsalwa, hi ku vona ka ha ri emahlweni leswaku Xikwembu a xi ta vula leswaku vanhu va matiko va lulamile hikwalaho ka ripfumelo, ri vule mahungu lamanene ka ha ri emahlweni eka Abrahama, lama nge: “Matiko hinkwawo ma ta katekisiwa hikwalaho ka wena.”+9 Hikwalaho lava namarhelaka ripfumelo va katekisiwa+ swin’we na Abrahama wo tshembeka.+10 Hikuva hinkwavo lava titshegeke hi mintirho ya nawu va rhukaniwa; hikuva ku tsariwile: “A ku rhukaniwe un’wana ni un’wana loyi a nga fambiki hi swilo hinkwaswo leswi tsariweke eka buku-nsongwa ya Nawu leswaku a swi endla.”+11 Ku tlula kwalaho, swa vonaka leswaku eka Xikwembu a nga kona loyi a vuriwaka la lulameke+ hi nawu, hikuva “loyi a lulameke u ta hanya hikwalaho ka ripfumelo.”+12 Kutani Nawu a wu ri namarheli ripfumelo, kambe “loyi a swi endlaka u ta hanya ha swona.”+13 Kreste u hi xavile+ a hi ntshunxa+ eka ndzhukano wa Nawu yena a va ndzhukano+ ematshan’weni ya hina, hikuva ku tsariwile: “A ku rhukaniwe munhu un’wana ni un’wana la hayekiweke emhandzini.”+14 Xikongomelo a ku ri leswaku nkateko wa Abrahama wu tisiwa hi ku tirhisa Yesu Kreste eka matiko,+ leswaku hi amukela moya+ lowu tshembisiweke hi ripfumelo ra hina.+15 Vamakwerhu, ndzi vulavula hi xifaniso xa munhu: Ntwanano lowu endliweke wu tirha, hambileswi wu nga wa munhu, a nga kona loyi a wu bakanyaka kumbe ku engetela swo karhi eka wona.+16 Kutani switshembiso swi vuriwe eka Abrahama+ ni le ka mbewu+ yakwe. Rito a ri vuli leswaku: “Ni le ka timbewu,” onge hiloko ri vula to tala, kambe tanihi le ka yin’we:+ “Ni le ka mbewu ya wena,”+ ku nga Kreste.+17 Ku tlula kwalaho, ndzi vula leswi: Malunghana ni ntwanano lowu Xikwembu+ xi wu endleke wu tirha eku sunguleni, a wu endliwi leswaku wu nga tirhi hi Nawu lowu veke kona endzhaku ka malembe+ ya 430, leswaku wu herisa xitshembiso.+18 Hikuva loko ndzhaka yi tisiwa hi nawu, a ya ha tisiwi hi xitshembiso;+ kasi Xikwembu hi musa xi yi nyike Abrahama hi xitshembiso.+19 Kutani, ha yini ku ve ni Nawu? Wu engeteriwile leswaku ku tlula nawu ku kombisiwa,+ kukondza ku fika+ mbewu leyi xitshembiso xi endliweke eka yona; naswona wu hundzisiwe hi tintsumi+ hi voko ra muhlanganisi.+20 Kutani laha ku khumbekaka munhu un’we ntsena a ku na muhlanganisi, kambe Xikwembu i xin’we ntsena.+21 Hikokwalaho, xana Nawu wu kanetana ni switshembiso swa Xikwembu?+ Sweswo swi nga tshuki swi endleka! Hikuva loko nawu lowu koteke ku nyika vutomi+ a wu nyikiwile, kahle-kahle ku lulama a ku ta va ku tisiwe hi nawu.+22 Kambe Tsalwa+ ri yise swilo hinkwaswo eku khotsiweni hi xidyoho,+ leswaku xitshembiso lexi humaka eripfumelweni eka Yesu Kreste xi nyikiwa lava kombisaka ripfumelo.+23 Hambiswiritano, ripfumelo ri nga si fika,+ a hi hlayisiwe ehansi ka nawu,+ hi yisiwa swin’we eku khotsiweni, hi langute ripfumelo leri a ri ta hlavuteriwa.+24 Hikwalaho Nawu wu hundzuke mukongomisi wa hina la yisaka eka Kreste,+ leswaku hi vuriwa lava lulameke+ hikwalaho ka ripfumelo.25 Kambe leswi sweswi ripfumelo ri fikeke,+ a ha ha ri ehansi ka mukongomisi.+26 Entiyisweni, hinkwenu mi vana+ va Xikwembu hi ripfumelo ra n’wina eka Kreste Yesu.27 Hikuva hinkwenu ka n’wina lava khuvuriweke eka Kreste+ mi ambale Kreste.+28 A ku na Muyuda kumbe Mugriki,+ a ku na hlonga kumbe munhu la ntshunxekeke,+ a ku na wanuna kumbe wansati;+ hikuva hinkwenu mi munhu un’we evun’weni na Kreste Yesu.+29 Ku tlula kwalaho, loko mi ri va ka Kreste, kunene mi mbewu+ ya Abrahama, vadyandzhaka malunghana ni xitshembiso.+


text:
XALAMUKA! NO. 6 2016
Ndlela Yo Papalata Ku Khomiwa Hi Mavabyi
Mavabyi lama ha ku tumbulukaka ni lawa ma ngo tlhela ma vuya ma nga va ni khombo. U nga ti sirhelela njhani?
Ndlela Yo Papalata Mavabyi
Siku ni siku miri wa wena wu lwisana ni switsongwatsongwana leswi nga ni khombo.
Tisirhelele Eka Mavabyi
Xiya swilo swa ntlhanu leswi nga endlaka u khomiwa hi mavabyi ni ndlela leyi u nga ti sirhelelaka ha yona.
Swivoyana Swa Mbatsana Ya Le Lwandle
Mbatsana yi kota ku namarhela hi ku tirhisa swivoyana. Ku twisisa ndlela leyi yi tirhaka ha yona swi nga pfuna eku endleni ka swilo swo aka ha swona ni ndlela yo hlanganisa misiha ni marhambu.
Ndlela Yo Kombisa Xichavo
Xichavo i mfanelo leyi munhu a faneleke a yi kombisa minkarhi hinkwayo. U nga n’wi kombisa njhani xichavo nkataku?
Desiderius Erasmus
A dume swinene ku fana ni vanhu va manguva lawa lava dumeke emisaveni hinkwayo.” I yini lexi endleke a duma?
Nhlampfi Yo Hlamarisa Leyi Vuriwaka Clown
Nhlampfi leyi ya mivalavala yi tirhisana hi ndlela yo hlamarisa ni tianemone. Ha yini ndlela leyi swi tirhisanaka ha yona yi hlamarisa?
Ku Hlayisa Nkarhi
Ku Hlayisa Nkarhi—kumbe ku nga wu hlayisi—swi nga onha ndhuma ya wena. I yini leswi Bibele yi swi vulaka hi mfanelo leyi ya nkoka? U nga swi kotisa ku yini ku hlayisa nkarhi?
Xikombo Xa Tinhlokomhaka Ta Xalamuka! Ya 2016
Nxaxamelo wa swihloko swa minkandziyiso ya 2016.
Swin'wana Leswi Nga Kona Eka Website Leyi
Hleleka U Tlhela U Basa
Yehovha u hlelekile. Dyondza ndlela yo hleleka ni ku basa
Bibele Yi Ri Yini Malunghana Ni Khisimusi?
Matimu ya mikhuva ya Khisimusi ya tsevu leyi dumeke ma nga ku hlamarisa.


text:
Xana A Wu Swi Tiva?
A ku ri mani tata wa Yosefa?
Yosefa, muvatli wa le Nazareta a a ri tata wa Yesu wa muwundli. Kambe a ku ri mani tata wakwe? Matimu ya xivongo ya Yesu eka Evhangeli ya Matewu ma vula leswaku a ku ri Yakobe, kasi Luka u vula leswaku Yosefa a a ri “n’wana wa Heli.” Ha yini va vule leswi hambaneke?—Luka 3:23; Matewu 1:16.
Rungula ra Matewu ri ri: “Yakobe u ve tata wa Yosefa,” ri tirhise rito ra Xigriki leri swi kombisaka kahle leswaku Yakobe a ku ri tata wa Yosefa wa xiviri. Hikwalaho, Matewu u landzelele matimu ya xivongo, eka nxaxamelo wa vuhosi bya Davhida laha mfanelo ya vuhosi yi hundziseriweke eka Yesu, loyi a kurisiweke hi Yosefa.
Hi hala tlhelo, rungula ra Luka ri ri: “Yosefa, n’wana wa Heli.” Xiga lexi nge “n’wana wa,” xi nga twisisiwa tanihi “mukon’wana wa.” Mhaka leyi fanaka yi kumeka eka Luka 3:27, laha Salatiyele, loyi tata wakwe wa xiviri a ku ri Yekoniya, a xaxametiweke tanihi “n’wana wa Neri.” (1 Tikronika 3:17; Matewu 1:12) Salatiyele swi tikomba onge a a teke n’wana wa Neri loyi vito rakwe ri nga boxiwangiki, xisweswo a va mukon’wana wakwe. Hilaha ku fanaka, Yosefa a a ri “n’wana” wa Heli tanihi leswi a a teke n’wana wa Heli wa xisati, ku nga Mariya. Hikwalaho, Luka u landzelele matimu ya xivongo xa Yesu “hi tlhelo ra nyama,” hi ku tirhisa xivongo xa Mariya, mana wakwe. (Varhoma 1:3) Xisweswo, Bibele yi hi nyika nxaxamelo wa matimu ya swivongo swimbirhi leswi hambaneke swa Yesu naswona i swa nkoka.
Hi wahi malapi ni tidayi leswi a swi kumeka eminkarhini ya ku tsariwa ka Bibele?
Voya bya tinyimpfu, bya timbuti ni bya tikamela a a byi tirhisiwa ngopfu ku endla malapi eminkarhini ya khale eMiddle East. Malapi lawa a ma tolovelekile a ku ri ya voya naswona Bibele yi vulavula ngopfu hi tinyimpfu, ku tsemeta ni swiambalo swa voya. (1 Samuwele 25:2; 2 Tihosi 3:4; Yobo 31:20) Ximila xa ntsembyana, a xi byariwa aEgipta ni le Israyele. (Genesa 41:42; Yoxuwa 2:6) Vaisrayele va le minkarhini ya ku tsariwa ka Bibele swi nga ha endleka a va nga byali khotoni, kambe Matsalwa ma vulavula hi ku tirhisiwa ka yona ePeresiya. (Estere 1:6) Malapi ya silika a ma durha swinene, swi nga ha endleka a ma tisiwa hi van’wamabindzu lava a va fambafamba, lava a va huma ematikweni ya le Vuxeni bya Asia.
Buku leyi nge Jesus and His World yi ri: “Voya a byi endliwa hi mihlovohlovo, ku suka eka muhlovo wo basa ku ya eka wa buraweni lowu nga ni mivala exikarhi.” Ku engetela kwalaho, minkarhi yo tala voya a byi dayiwa. Dayi ya xivunguvungu leyi a yi durha swinene a yi huma eka mixaka yo karhi ya tihumba. Swimilana swo hambanahambana, timitsu, matluka ni switsotswana a swi tirhiseriwa ku humesa dayi hi mihlovo yo tanihi ya ku tshwuka, xitshopana, wasi ni ya ntima.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
1 Tikronika 22:1-19
22 Kutani Davhida a ku: “Leyi i yindlu+ ya Yehovha Xikwembu xa ntiyiso, naswona leyi i alitari+ ya gandzelo ro hisiwa ra Israyele.”2 Davhida a rhumela rito leswaku ku hlengeletiwa valuveri+ lava a va ri etikweni ra Israyele, kutani a va veka va va vavatli+ va maribye leswaku va vatla maribye+ ya matlhelo ya mune lama ringanaka yo aka yindlu ya Xikwembu xa ntiyiso.3 Kutani Davhida a lunghiselela tinsimbi to tala leswaku ti va swipikiri swa tinyangwa ta vungheno ni swimanyiso, ni koporo hi mpimo wo tala lerova wu nga ha pimeki,+4 ni timhandzi ta mikedari+ leyi nga hlayekiki; hikuva Vasidoni+ ni Vatiri+ va tise timhandzi ta mikedari to tala eka Davhida.5 Hiloko Davhida a ku: “Solomoni n’wananga i ntsongo naswona wa ha tsakama,+ kutani yindlu leyi yi nga ta akeriwa Yehovha yi fanele yi va yikulu swinene,+ yi saseka+ hi ndlela leyi hlawulekeke ematikweni hinkwawo. Inge ndzi n’wi lunghiselela.” Kutani Davhida a endla malunghiselelo yo tala a nga si fa.+6 Tlhandlakambirhi, a vitana n’wana wakwe Solomoni leswaku a n’wi lerisa ku akela Yehovha Xikwembu xa Israyele yindlu.7 Davhida a ya emahlweni a byela n’wana wakwe Solomoni a ku: “Loko ku ri mina, a swi ri embilwini+ ya mina ku akela vito+ ra Yehovha Xikwembu xanga yindlu.8 Kambe rito ra Yehovha ri ndzi sorile, ri ku, ‘U halate ngati yo tala,+ naswona u lwe tinyimpi letikulu.+ A wu nge yi aki yindlu ya vito ra mina,+ hikuva u halate ngati yo tala emisaveni emahlweni ka mina.9 Waswivo! U velekeriwe n’wana.+ Yena u ta va munhu wo rhula, naswona ndzi ta n’wi wisisa eka valala vakwe hinkwavo lava va n’wi rhendzeleke;+ hikuva vito rakwe u ta va Solomoni,+ ndzi ta nyika Israyele ku rhula+ ni ku tshamiseka emasikwini yakwe.10 Hi yena loyi a nga ta akela vito ra mina yindlu,+ yena u ta va n’wana+ wa mina, mina ndzi va tata+ wakwe. Kunene ndzi ta simeka xiluvelo xa vuhosi+ byakwe xi tiya ehenhla ka Israyele hilaha ku nga riki na makumu.’11 “N’wananga, onge Yehovha a nga va na wena, u fanele u humelela, u akela Yehovha Xikwembu xa wena yindlu, hilaha a vulavuleke hakona malunghana na wena.+12 Ntsena onge Yehovha a nga ku nyika vutlhari ni ku twisisa,+ onge a nga ku nyika xileriso malunghana na Israyele ni ku hlayisa nawu wa Yehovha Xikwembu xa wena.+13 Hi ndlela yoleyo u ta humelela+ loko wo khathalela ku hetisisa swileriso+ ni swiboho swa vuavanyisi+ leswi Yehovha a swi leriseke+ Muxe malunghana na Israyele. Vana ni xivindzi u tiya.+ U nga chavi+ hambi ku ri ku tshukisiwa.+14 Eku xanisekeni+ ka mina ndzi lunghiselele yindlu ya Yehovha titalenta ta nsuku+ ta 100 000 ni titalenta ta silivhere ta miliyoni, ni koporo+ ni nsimbi,+ a ku na ndlela ya ku swi pima hikuva swi ve mpimo lowukulu ngopfu; ndzi lunghiselele timhandzi ni maribye, kambe swona u ta swi engetela.15 Wena u ni vatirhi vo tala lava va endlaka ntirho, vavatli va maribye ni lava va tirhaka hi maribye+ ni ntsandza ni un’wana ni un’wana la nga ni vuswikoti entirhweni wa muxaka wun’wana ni wun’wana.+16 Nsuku, silivhere, koporo ni nsimbi a swi hlayeki.+ Pfuka u teka goza,+ onge Yehovha a nga va na wena.”+17 Davhida a lerisa tihosana hinkwato ta Israyele leswaku ti pfuna n’wana wakwe Solomoni:18 “Xana Yehovha Xikwembu xa n’wina+ a nga na n’wina, xana a nga mi wisisanga matlhelo hinkwawo?+ Hikuva u nyikete vaaki va tiko evokweni ra mina, tiko ri hluriwile emahlweni ka Yehovha+ ni le mahlweni ka vanhu vakwe.19 Sweswi vekani mbilu ya n’wina ni moya-xiviri+ wa n’wina leswaku swi vutisa Yehovha Xikwembu xa n’wina,+ pfukani mi akela Yehovha Xikwembu+ xa ntiyiso vukwetsimelo,+ leswaku mi nghenisa areka+ ya ntwanano wa Yehovha ni swingolongondzwana swo kwetsima swa Xikwembu xa ntiyiso endlwini leyi akeriweke vito+ ra Yehovha.”


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Tinhlayo 11:1-35
11 Kutani vanhu va kotisa vavanuna lava va nga ni nchumu wo biha wa ku vilela ha wona etindleveni ta Yehovha.+ Loko Yehovha a swi twa, a hlundzuka ngopfu naswona ndzilo wa Yehovha wu pfurha ehenhla ka vona wu herisa vanhu van’wana emakumu ka nxaxa.+2 Loko vanhu va sungula ku rila eka Muxe, yena a va kombelela eka Yehovha,+ hiloko ndzilo wu timeka.3 Kutani ndhawu yoleyo yi thyiwa vito ra Tabera,+ hikuva ndzilo wa Yehovha wu pfurhe ehenhla ka vona.4 Hiloko ntshungu+ lowu hlanganeke lowu a wu ri exikarhi ka vona wu kombisa ku navela ka vutianakanyi,+ vana va Israyele na vona va sungula ku rila nakambe va ku: “I mani la nga ta hi nyika nyama, hi dya?+5 Hi tsundzuka tinhlampfi leti a hi hamba hi ti dya aEgipta mahala,+ marhakarhaka ni makhalavatla ni swimbowana ni tinyala ni swinyalana!6 Kambe sweswi mimoya-xiviri ya hina yi omile. Mahlo ya hina a ma voni nchumu ni wun’we loko ku nga ri manna.”+7 Phela, manna+ a yi fana ni mbewu ya khoriyanda,+ yi languteka ku fana ni vurimba bya bedeliyamu.+8 Vanhu va hangalaka va yi rholela+ ivi va yi sila emaribyeni kumbe va yi kandza etshurini, va yi sweka etimbiteni+ kumbe va endla swinkwa swa swirhendzevutana, nantswo wa swona a wu fana ni nantswo wa xinkwa+ xo tsokombela lexi cheriweke mafurha.9 Kutani loko mberha yi rhelela enxaxeni nivusiku, manna a yi wela ehenhla ka yona.+10 Hiloko Muxe a twa vanhu va rila emindyangwini ya vona, munhu un’wana ni un’wana enyangweni ya ntsonga wakwe. Kutani ku hlundzuka ka Yehovha ku tlhela ku va kukulu,+ naswona a swi bihile+ ematihlweni ya Muxe.11 Hiloko Muxe a ku eka Yehovha: “Ha yini u vangele vubihi eka nandza wa wena, naswona ha yini ndzi nga kumanga tintswalo ematihlweni ya wena, hikuva u veke ndzwalo hinkwawo wa vanhu lava ehenhla ka mina?+12 Xana hi mina la tikeke vanhu lava hinkwavo? Xana hi mina loyi a va velekeke lerova u ndzi byela u ku, ‘Va rhwale exifuveni+ xa wena hilaha muhlayisi wa xinuna a rhwalaka hakona n’wana la an’waka,’+ u va yisa emisaveni leyi u hlambanyeleke vatata+ wa vona ha yona?13 Xana ndzi nga yi kuma kwihi nyama ya ku nyika vanhu lava hinkwavo? Hikuva va tshamela ku ndzi rilela va ku, ‘Hi nyike nyama hi dya!’14 A ndzi nge swi koti ku rhwala vanhu lava ndzi ri ndzexe, hikuva va ndzi tikela swinene.+15 Kutani loko ku ri yona ndlela leyi u nga ta ndzi endla ha yona, ndzi kombela u ndzi dlaya,+ loko ndzi kume tintswalo ematihlweni ya wena, endla leswaku ndzi nga ri voni khombo ra mina.”16 Hiloko Yehovha a byela Muxe a ku: “Ndzi hlengeletele vavanuna va 70 eka vakulukumba va Israyele,+ lava u va tivaka leswaku i vakulukumba va vanhu nileswaku i valanguteri va vona,+ u fanele u va yisa entsongeni wa nhlangano, kutani va yima na wena kwalaho.17 Kutani ndzi ta rhelela+ ndzi ta vulavula na wena kwalaho;+ ndzi ta teka moya+ wun’wana lowu nga ehenhla ka wena ndzi wu veka ehenhla ka vona, va ta ku pfuna ku endla ntirho wo khathalela vanhu leswaku u nga wu endli u ri wexe.+18 Kutani u ta byela vanhu u ku, ‘Tihlawulekiseleni siku ra mundzuku,+ kunene mi ta dya nyama, hikuva mi ririle etindleveni ta Yehovha+ mi ku: “I mani la nga ta hi nyika nyama hi dya, hikuva a swi hi fambela kahle aEgipta?”+ Kunene Yehovha u ta mi nyika nyama naswona entiyisweni mi ta yi dya.+19 Mi ta yi dya, ku nga ri siku rin’we kumbe masiku mambirhi kumbe masiku ya ntlhanu kumbe masiku ya khume kumbe masiku ya 20,20 kambe ku ringana masiku lama endlaka n’hweti, kukondza yi huma etinhompfini ta n’wina, yi mi phirha,+ hi leswi ntsena mi bakanyeke Yehovha loyi a nga exikarhi ka n’wina, kutani mi rilile emahlweni ka yena mi ku: “Ha yini hi hume aEgipta?”’”+21 Hiloko Muxe a ku: “Vanhu lava ndzi nga exikarhi ka vona i vavanuna lava fambaka hi milenge va 600 000,+ kambe wena—u te, ‘Ndzi ta va nyika nyama, naswona kunene va ta yi dya ku ringana masiku lama endlaka n’hweti’!22 Xana va ta tlhaveriwa mintlhambi ya tinyimpfu ni mintlhambi ya tihomu leswaku yi va ringana?+ Kumbe, xana va ta phaseriwa tinhlampfi hinkwato ta le lwandle leswaku ti va ringana?”23 Hiloko Yehovha a byela Muxe a ku: “Xana voko ra Yehovha ri komile, hi swona ke?+ Sweswi u ta vona loko leswi ndzi swi vulaka swi ta humelela kumbe swi nga ta humelela.”+24 Endzhaku ka sweswo Muxe a huma a ya byela vanhu marito ya Yehovha. Kutani a hlengeleta vavanuna va 70 va huma eka vakulukumba va vanhu, a va yimisa va rhendzela ntsonga.+25 Hiloko Yehovha a rhelela a ri epapeni,+ a vulavula na yena,+ kutani a teka moya+ wun’wana lowu a wu ri ehenhla ka yena a wu veka ehenhla ka un’wana ni un’wana wa vakulukumba va 70. Kuteloko moya wu tshamile ehenhla ka vona, va profeta; kambe a va ha tlhelanga va swi endla.+26 Kutani a ku sele vavanuna vambirhi enxaxeni. Vito ra un’wana a ku ri Elidadi kasi vito ra un’wana a ku ri Medada. Moya wu tshama ehenhla ka vona, hikuva a va ri exikarhi ka lava a va tsariwile ehansi, kambe a va nga humanga va ya entsongeni. Kutani va profeta enxaxeni.27 Hiloko jaha ri tsutsuma ri ya vikela Muxe ri ku: “Elidadi na Medada va profeta enxaxeni!”28 Kutani Yoxuwa n’wana wa Nuni, mutirheli+ wa Muxe ku sukela evujaheni byakwe a angula a ku: “Hosi yanga Muxe, va sivele!”+29 Kambe Muxe a ku eka yena: “Xana u ni mavondzo hikwalaho ka mina? E-e, ndzi navela onge loko vanhu va Yehovha hinkwavo a va ri vaprofeta, hikuva Yehovha a a ta veka moya wakwe ehenhla ka vona!”+30 Endzhaku Muxe a tlhelela enxaxeni, yena ni vakulukumba va Israyele.31 Kutani ku pfuka mheho+ yi huma eka Yehovha yi sungula ku tisa switsatsatsa swi huma elwandle,+ yi swi wisela ehenhla ka nxaxa, mpfhuka wo ringana siku eka tlhelo leri ni mpfhuka wo ringana siku eka tlhelo lerin’wana, swi rhendzela nxaxa hinkwawo, swi va swisungunu swimbirhi ehenhla ka vuandlalo bya misava.32 Hiloko vanhu va suka va yima siku rero hinkwaro ni vusiku byebyo hinkwabyo ni siku hinkwaro leri landzelaka, va hlengeleta switsatsatsa. Loyi a hlengeletaka leswitsongo u hlengelete mpimo wa tihomere+ ta khume, va hambeta va tianekela swona hinkwako-nkwako va rhendzela nxaxa hinkwawo.33 Nyama a ya ha ri emenweni ya vona,+ a va nga si yi cakunya loko ku hlundzuka ka Yehovha ku pfurhela+ vanhu, Yehovha a dlaya+ vanhu vo tala ngopfu.34 Vito ra ndhawu yoleyo ri thyiwa Kibiroti-hatavha,+ hikuva kwalaho va lahle vanhu lava kombiseke ku navela ka vutianakanyi.+35 Vanhu va suke eKibiroti-hatavha va ya eHaseroti, va tshama eHaseroti.+


text:
1Vorandeka, mi nga kholweni ka yotshe mimoya, wonisisani mimoya kasi kuziva ti to mwendo nja Txizimu, nguko mbavangi vaprofeti va makuhu va nga hangalaka ni ditiko. 2Moya wa Txizimu mi na wu zivisa tiya: Wotshe moya wu wu fakazako ti to Jesu Kristu a tile ha mafuni ngu wutumbu wakwe, mbwa Txizimu. 3Se wotshe moya wu wu si fakazeliko Jesu, hi nga wa Txizimu; awuwa ngu wone moya wa Mkaneti wa Kristu. Mi ti engisile ti to wu na ta, se konkuwa wa ho ha mafuni. 4Vanavangu, anu mi va ka Txizimu, se mi xute vaprofeti va makuhu. Nguko Moya wu wu ku kwanu mbwa hombe kupinda wule wu ku ka vathu va ha mafuni. 5Vona mba ha mafuni, ngu toneto va wombawomba ngu ta ha mafuni, se mafu ma va engisa. 6Athu hi va ka Txizimu, awu a zivako Txizimu wa hi engisa. Awu i ku singa wa Txizimu kha hi engisi. Ngu toneto hi wu zivisako tona Moya wa ditshuri ni moya wa makuhu. 7Vorandeka ngutu, he randaneni, nguko lirando li ta ngu ka Txizimu, se votshe va vo randeka va velekilwe ngu Txizimu, se va txi ziva Txizimu. 8Awu a si randiko, kha txi zivi Txizimu, nguko Txizimu i Lirando. 9Lirando la Txizimu li ti wonekisisile tiya kwathu: Txizimu txi rumete Mwanana wa txona wa mmweyo ekha ha mafuni, kasiku athu hi txi hanya ngu ngene. 10Lirando la Txizimu ngu liya: Hi nga athu hi nga randa Txizimu, txona ngu txona txi nga hi randa, txi hi rumela Mwanana wa txona, kuta maha mhamba ya kudihela siwonho sathu. 11Vorandeka ngutu, ngaku Txizimu txi nga hi randisa tiya, nathu hi fanete kurandana. 12A walo wu a nga wona Txizimu ni ditshiku ni da dimwedo, aniko, ngako hi txi randana, Txizimu txi zumba ni nathu, se lirando la txona li hetisekile kwathu. 13Hi ti ziva ti to athu hi zumba ka Txizimu, ni ti to txona txi zumba kwathu, ngu kuwa txi nga hi ninga Moya wa txona. 14Se athu hi ti woni, kambe ha fakaza ti to Tate a rumete Mwanana wakwe kuta maha Muhanyisi wa mafu. 15Awu a fakazako ti to Jesu i Mwanana wa Txizimu, Txizimu txi zumba kwakwe, se nene a zumba ka Txizimu. 16Se athu hi li zivile ni ku li tumela lirando li Txizimu txi ku nalo ni nathu.Txizimu i lirando; se awu a zumbako lirandoni, a zumba ka Txizimu, se Txizimu txi zumba kwakwe. 17Ngako lirando li di hetisekile kwathu, hi na va ni kutsana ka ditshiku da kulamulwa, nguko atiya Kristu a ku ngu tona nathu hi zumbisile toneto ha mafuni. 18Ku walo kuthava amu ka lirando, nguko lirando la kuhetiseka li tovela kuthava. Kuthava ku tsimbilelana ni kutsayiswa; se awu a thavako kha nga ni lirando lo hetiseka. 19Athu hina ni lirando, nguko txi khatile Txizimu txi txi hi randa. 20Ngako mthu a txi khene: “Ani na randa Txizimu”, na a txi vengela mwanawe, mthuyo ana ni makuhu: nguko awu a si randiko mwanawe, awu a mu wonako, kha na ku si kota kuranda Txizimu txi a si txi woniko. 21Txirumo txi hi nga txi amukela kwakwe Jesu Kristu ngu txiya: Awu a randako Txizimu a na rande ni mwanawe.
Copyright
Learn More


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Yobo 19:1-29
19 Yobo a ya emahlweni a hlamula a ku:2 “Xana mi ta hambeta mi karhata moya-xiviri wa mina ku fikela rini+Naswona mi hambeta mi ndzi pfotlosa hi marito?+3 Mi ndzi tshinye ka khume;A mi khomiwi hi tingana leswi mi ndzi karhataka ngopfu.+4 Hambiloko ndzi endle xihoxo hakunene,+Xihoxo xa mina xi ta tshama eka mina.5 Entiyisweni loko mi ri ni xivangelo xa ku tikukumuxa eka mina,+Naswona mi kombisa leswaku ndzhukano wa mina wu ndzi fanerile,+6 Swi tiveni leswaku Xikwembu xi ndzi hambukisile,Naswona xi ndzi funengete hi rikoka ra xona ro hlota.+7 Waswivo! Ndzi hambeta ndzi huwelela ndzi ku, ‘Madzolonga,’ kambe a ndzi kumi nhlamulo;+Ndzi hambeta ndzi kombela ku pfuniwa, kambe vululami a byi kona.+8 Ndlela ya mina xi yi sive hi khumbi ra maribye,+ naswona a ndzi nge hundzi;Xi veka munyama etindleleni ta mina.+9 Xi ndzi hluvule ku vangama ka mina,+Naswona xi susa harhi ya nhloko ya mina.10 Xa ndzi hirimuxa ematlhelweni hinkwawo, kutani ndzi famba;Naswona xi susa ntshembo wa mina ku fana ni loko xi susa murhi.11 Ku hlundzuka ka xona na kona ka ndzi hisa,+Naswona xi hambeta xi ndzi languta kukota xirha xa xona.12 Masocha ya xona ma ta hi vun’we ma ta aka tindlela ta wona ku lwa na mina,+Naswona ma aka mixaxa ma rhendzela ntsonga wa mina.13 Vamakwerhu xi va veke ekule na mina,+Ni lava va ndzi tivaka va ndzi fularhelile.14 Vanghana va mina lavakulu a va ha ri kona,+Ni lava ndzi va tivaka va ndzi rivele,15 Lava tshamaka va ri valuveri endlwini ya mina;+ ni mahlonga ya mina ya xisati ma ndzi languta ndzi ri mufambi;Hakunene ndzi ve munhu wumbe ematihlweni ya vona.16 Ndzi vitane nandza wa mina, kambe a nga hlamuli.Ndzi tshamela ku n’wi kombela hi nomu wa mina leswaku a ndzi komba tintswalo.17 Ku hefemula ka mina ku nyenyetsa nsati+ wa mina,Naswona ndzi ni risema eka vana lava humeke ekhwirini ra manana.18 Ni vafana va ndzi bakanyile;+Loko ndzi yima, va sungula ku vulavula swo biha ha mina.19 Vanhu hinkwavo lava nga entlaweni wa mina va ndzi nyenya,+Ni lava a ndzi va rhandza va ndzi hundzukerile.+20 Entiyisweni marhambu ya mina ma namarhela nhlonge ya mina ni nyama ya mina,+Kutani ndzi pona ni nhlonge ya meno ya mina.21 Kombisani ku ndzi tsakela, kombisani ku ndzi tsakela, n’wina vanakulorhi,+Hikuva voko ra Xikwembu ri ndzi khumbile.+22 Hikwalaho ka yini mi tshamela ku ndzi xanisa ku fana nileswi Xikwembu xi ndzi xanisisaka xiswona,+Naswona mi nga eneriseki hi nyama ya mina?23 Onge loko marito ya mina a ma tsariwe ehansi!Onge loko a ma tsariwe ebukwini!24 Hi xitsalo xa nsimbi+ ni ntsopfu,Onge loko a ma kovotliwe eribyeni, ma tshama hi masiku!25 Mina ndza swi tiva leswaku mukutsuri+ wa mina wa hanya,Nileswaku u ta pfuka+ entshurini, a ta endzhaku ka mina.26 Endzhaku ka loko va yevule nhlonge ya mina—exiyin’weni lexi!Niloko ndzi herile enyameni, ndzi ta vona Xikwembu,27 Ndzi ta xi vona hi ndzexe,+Kunene mahlo ya mina ma ta xi vona, a ma nge voni mufambi.Tinso ta mina a ti tirhi endzeni ka mina.28 Hikuva n’wina mi ri, ‘Hikwalaho ka yini hi tshamela ku n’wi xanisa?’+Loko rimitsu ra mhaka ya kona ri kumeka eka mina.29 Chavani banga,+Hikuva banga ri vula vukarhi lebyi lwaka ni swidyoho,Leswaku mi ta swi tiva leswaku ku ni muavanyisi.”+


text:
FEBRUARY 9, 2016
KOREA DZONGA
Komiti Ya Timfanelo Ta Vanhu Ya Nhlangano Wa Matiko Yi Kombela South Korea Leswaku Yi Ntshunxa Lava Alaka Ku Ya eNyimpini Hikwalaho Ka Ripfalo
Endzhaku ko xi kambisisa hi vukheta xiviko xa timfanelo ta vanhu xa le South Korea, Komiti Ya Timfanelo Ta Vanhu Ya Nhlangano Wa Matiko yi teke xiboho hi November 3, 2015. Komiti yi pfumelelane ni magoza lamanene lawa South Korea yi ma tekeke malunghana ni timfanelo ta vanhu kambe hi ku kongoma yi xiye ku tsandzeka ka yona ku simeka xiboho xa nkarhi lowu nga hundza lexi tekiweke hi Komiti eka vanhu lava nga hlanganyeliki enyimpini hikwalaho ka leswi ripfalo ra vona ri nga va pfumeleriki.
Mfanelo Ya Ku Va Ni Ntshunxeko Wo Tihlawulela Ni Wa Vukhongeri
Hambileswi ku ala ku ya enyimpini hikwalaho ka ripfalo ku tiviwaka tanihi mfanelo ya munhu ya xisekelo ematikweni hinkwawo, South Korea yi ya emahlweni yi xupula lava alaka ku ya enyimpini hikwalaho ka leswi ripfalo ra vona ri nga va pfumeleriki. Ku sukela hi 1950, tihuvo ta kwalaho ti gweve Timbhoni ta Yehovha to tlula 18 000 malembe ya kwalomu ka 36 000 ekhotsweni.
Eka xiviko xa yona, Komiti Ya Timfanelo Ta Vanhu Ya Nhlangano Wa Matiko yi kombele hulumendhe leswaku yi:
Hatla yi ntshunxa hinkwavo lava khotsiweke hikwalaho ka leswi ripfalo ra vona ri nga va pfumeleriki ku ya enyimpini.
Sula tirhekhodo ta vugevenga ta lava alaka ku ya enyimpini hileswi ripfalo ra vona ri nga va pfumeleriki, yi va nyika mali leyi ringaneke ni ku va yi nga humeseli erivaleni rungula ra vona
Fanele yi titekela enhlokweni timfanelo ta lava alaka ku ya enyimpini hileswi ripfalo ra vona ri nga va pfumeleriki ni ku tlhela yi va nyika mintirho leyi nga fambisaniki ni vusocha.
Vutihlamuleri Byo Simeka Ntwanano
Ku sukela hi 2006, Komiti Ya Timfanelo Ta Vanhu Ya Nhlangano Wa Matiko yi humese Mavonelo ya ntlhanu lawa a ma sola hulumendhe ya le South Korea hileswi yi tsandzekeke ku landzela nawu wo sirhelela mfanelo ya lava alaka ku ya enyimpini hikwalaho ka leswi ripfalo ri nga va pfumeleriki ni ku xupula lava aleke. * Xiviko xa sweswinyana xa Komiti xi tlhele xi kombela hulumendhe leswaku yi “simeka tindlela ni milawu yo seketela Mavonelo ya Komiti,” ku katsa ni ku sekela Mavonelo lawa se Komiti a yi ma simekile.
Endzhaku ka loko ku humesiwe xiviko, Seong-ho Lee mutshamaxitulu wa Nhlangano Wa Timfanelo Ta Vanhu wa le Korea, u xiye leswaku leswi tsariweke eka xiviko a swi lwisana ni timfanelo ta vanhu. Eka xiviko lexi eka xona a a ri karhi a tsundzuxa hulumendhe ku va yi simeka leswi Komiti yi swi boheke, Nkulukumba Lee u gimete hi ku vula leswi: “Hulumendhe yi ni vutihlamuleri byo simeka Ntwanano wa Matiko Hinkwawo wa Timfanelo ta Vuakatiko ni ta Tipolitiki.”
Tanihi leswi a ku ri Tiko leri a ri katseka eka ntwanano wolowo, South Korea a yi tiyimisele ku sirhelela timfanelo leti Ntwanano wa Matiko Hinkwawo wa Timfanelo ta Vuakatiko ni ta Tipolitiki yi ti simekeke. Tanihi leswi Komiti Ya Timfanelo Ta Vanhu Ya Nhlangano Wa Matiko yi langutelaka ku simekiwa ka Ntwanano wa Matiko Hinkwawo wa Timfanelo ta Vuakatiko ni ta Tipolitiki ni ku tlhela yi xiya mfanelo ya lava alaka ku ya enyimpini hileswi ripfalo ra vona ri nga va pfumeleriki, South Korea ya ha ta va tiko leri lwisanaka ni ntwanano kukondza yi simeka Mavonelo ni swibumabumelo swa Komiti.
Xiviko xa sweswinyana xa Komiti Ya Timfanelo Ta Vanhu Ya Nhlangano Wa Matiko xi kombisa swirilo leswi humaka ematikweni yo hambanahambana malunghana ni ndlela leyi South Korea yi khomaka lava alaka ku ya enyimpini hikwalaho ka leswi ripfalo ra vona ri nga va pfumeleriki. Vanhu vo tala eSouth Korea ni le matikweni man’wana va swi langutele hi mahlongati ku vona ndlela leyi hulumendhe yi nga ta angula ha yona emhakeni leyi hi ku fambisana ni leswi swi languteriweke eka yona.
^ ndzim. 10 Komiti Ya Timfanelo Ta Vanhu Ya Nhlangano Wa Matiko yi humese swiboho leswi tivekaka tanihi Mavonelo loko yi kambisisa loko Tiko ri lwisane ni milawu leyi tiyisiweke eka Ntwanano wa Matiko Hinkwawo wa Timfanelo ta Vuakatiko ni ta Tipolitiki. Eka Mavonelo ya ntlhanu ku kumeke leswaku South Korea yi lwisane ni Xiyenge 18, xa “mfanelo ya ku va ni ntshunxeko wo tihlawulela ni wa vukhongeri,” No. 1321-1322/2004, Yeo-bum Yoon and Myung-jin Choi v. Republic of Korea, November 3, 2006; No. 1593-1603/2007, Eu-min Jung et al. v. Republic of Korea, March 23, 2010; No. 1642-1741/2007, Min-kyu Jeong et al. v. Republic of Korea, March 24, 2011; No. 1786/2008, Jong-nam Kim et al. v. Republic of Korea, October 25, 2012; No. 2179/2012, Young-kwan Kim et al. v. Republic of Korea, October 15, 2014.
DYONDZA SWO TALA
Ha Yini Timbhoni Ta Yehovha Ti Nga Yi eNyimpini?
Emisaveni hinkwayo Timbhoni ta Yehovha ti tiviwa hi ku nga yi enyimpini. Dyondza hi leswaku ha yini hi nga yi.


text:
Xana A Wu Swi Tiva?
Xana vutomi a byi ri njhani eka mahlonga ya le tikweni ra Rhoma?
Vanhu vo tala eMfun’weni wa Rhoma, a va endliwa mahlonga kumbe va tlhakisiwa loko matiko ya vona ma hluriwile. A va tekiwa va ya xavisiwa laha a va nga ha ta swi kota ku tlhela va vona mindyangu ya vona.
Mahlonga yo tala a ma tirha ku vava etimayini kasi lama tirhaka emapurasini ni le makaya, a swi ma fambela kahle. Hlonga a ri ta sindzisiwa ku ambala sindza ra nsimbi enhan’wini, leri a ri tsariwe leswaku loyi a nga ta kuma hlonga rolero a ri tlherisela eka n’wini wa rona u ta hakeriwa. Lawa a ma tshamela ku baleka a ma funghiwa emimombyeni ya wona hi letere ra F leri yimelaka fugitivus (mubaleki).
Bibele eka buku ya Filemoni yi vulavula hi muapostola Pawulo loyi a rhumeleke Onesima, ku nga hlonga leri a ri balekele n’wini wa rona Filemoni. Hambileswi Filemoni a a ri ni mfanelo yo xupula Onesima, Pawulo u n’wi kombele leswaku a ‘n’wi amukela hi musa,’ hi rirhandzu ni hi xinghana.—Filemoni 10, 11, 15-18.
Ha yini muti wa khale wa Finikiya a wu dume hi ku endla tidayi ta xivunguvungu?
Finikiya, ku nga muti lowu swi nga ha endlekaka a wu ri laha namuntlha ku nga tiko ra Lebanon, a wu tiveka hi tidayi ta wona ta xivunguvungu ta le Tiri, leti thyiweke vito hi ku landza muti wa Tiri. Hosi Solomoni wa le Israyele wa khale a a endle tempele hi “voya lebyi pendiweke byi va bya xivunguvungu” lebyi a byi endliwe hi munhu loyi a ri ni vuswikoti wa le Tiri. (2 Tikronika 2:13, 14)
Dayi ya xivunguvungu ya le Tiri a yi ri ya risima hi nkarhi wolowo ngopfu-ngopfu hi leswi a swi tika ku yi endla. Xo sungula, vaphasi va tinhlampfi a va phasa tihumba to tala leti vuriwaka ti-murex * elwandle. A ku laveka 12 000 wa tona ku va ku endliwa nguvu yin’we. Endzhaku ka sweswo, a va teka tihumba leti va ti susa swiphambati leswaku va kota ku humesa tinhlaribya ta dayi. Vaendli va dayi a va hlanganisa dayi yoleyo ni munyu kutani va swi aneka edyambyini ku ringana masiku manharhu. Kutani a va swi chela eka xibya lexi pfalekaka kutani va swi virisa hi mati ya le lwandle ku ringana masiku yo hlayanyana.
Ku ringana madzana ya malembe, Vafenikiya a va ri ni vuswikoti byo endla xivunguvungu xa le Tiri ni ku xi xavisa hi leswi a va ri ni mabindzu naswona a va fuma matiko yo tala. Ku kumeke swilo leswi kombisaka leswaku a va endla dayi ekusuhi ni Lwandle ra Mediteraniya ni le vupela-dyambu bya Cádiz le Spain.
^ ndzim. 8 Swiphambati swa tona swi lehe tisentimitara ta le xikarhi ka ntlhanu na nhungu.


text:
MHAKA YA VUTOMI
Ndzi Ni Ku Rhula Ni Xikwembu Na Manana
MANANA u ndzi vutise a ku: “Ha yini u nga va gandzeli vakokwa va wena lava feke? A wu swi voni leswaku u hanya hikwalaho ka vona? U ta ala ku fikela rini ku va nkhensa? Ha yini u tshika mikhuva leyi ku nga khale yi ri karhi yi endliwa? Loko u ala ku gandzela vakokwa va hina lava feke u kombisa leswaku leswi hi swi endlaka i vuphukuphuku.” Endzhaku ko vula marito lawa, Manana u sungule ku rila.
Eka tin’hweti ti nga ri tingani leswi swi nga si endleka, Timbhoni ta Yehovha ti kombele ku dyondza na manana Bibele. A a nga swi tsakeli ku dyondza, kambe u hlele leswaku ti dyondza na mina hileswi a a lava ku tikomba musa. Kambe sweswi a a ndzi hlundzukerile, ku nga leswi a ndzi nga swi twisisi hikuva a ndzi n’wi yingisa minkarhi hinkwayo. Hambiswiritano, leswi a ndzi lava ku tsakisa Yehovha a ndzi n’wi yingisanga manana. A swi nga olovi, kambe Yehovha u ndzi pfunile.
NDZI DYONDZA HI YEHOVHA
Endyangwini wa ka hina a hi ri Mabudha, ku fana ni vanhu vo tala va le Japani. Kambe endzhaku ka tin’hweti timbirhi ndzi ri karhi ndzi dyondza ni Timbhoni ta Yehovha se a ndzi tiyiseka leswaku Bibele yi vulavula ntiyiso. Loko ndzi dyondza leswaku ndzi ni Tatana wa le tilweni, ndzi lave ku n’wi tiva kahle. Eku sunguleni, mina na Manana a hi tiphina hi ku bula hi leswi a ndzi ri eku swi dyondzeni. Ndzi sungule ku ya eminhlanganweni hi Sonto eHolweni ya Mfumo. Loko ndzi ri karhi ndzi dyondza swo tala, ndzi byele Manana leswaku ndzi ta tshika ku tlangela minkhuvo ya Mabudha. Hi xinkarhana manana u cince langutelo rakwe. U te, “I ndzhukano ku va xirho xa ndyangu xi nga xiximi vakokwa wa hina lava feke.” U ndzi byele leswaku ndzi tshika ku dyondza Bibele ni ku ya eminhlanganweni. A ndzi nga ehleketi leswaku manana a nga pfuka a ndzi byele sweswo! Se a cincile.
Tatana u pfumelelane na Manana. Eka Vaefesa ndzima 6 ndzi dyondze leswaku Yehovha u lava leswaku ndzi xixima vatswari va mina. A ndzi lava leswaku endyangwini wa ka hina ku tlhela ku va ni ku rhula naswona ndzi tibyele leswaku loko ndzo va yingisa na vona a va ta hetelela va ndzi yingisile. Hi nkarhi wolowo, a ndzi fanele ndzi tilunghiselela swikambelo, kutani ndzi tibyele leswaku ndzi ta yimanyana tin’hweti tinharhu hilaha vatswari va mina a va lava hakona. Kambe ndzi tshembise Yehovha leswaku ndzi ta tlhela ndzi ya eminhlanganweni loko ku hundza tin’hweti teto.
Xiboho lexi ndzi xi tekeke a xi nga ri xinene hikwalaho ka swivangelo swimbirhi. Xo sungula, a ndzi ehleketa leswaku endzhaku ka tin’hweti tinharhu a ndzi ta va ndza ha swi lava ku tirhela Yehovha. Kambe, vuxaka bya mina na yena byi tsane hi ku hatlisa. Xa vumbirhi, Manana na Tatana va ye va ringeta swinene ku ndzi tshikisa ku tirhela Yehovha.
NDZI KUMA MPFUNO NI KU TLHELA NDZI XANISIWA
Loko ndzi ri eHolweni ya Mfumo, ndzi hlangane ni Timbhoni to tala leti na tona ti xanisiweke hi swirho swa ndyangu. Ti ndzi tiyisekise leswaku Yehovha u ta ndzi pfuna. (Matewu 10:34-37) Ti ndzi hlamusele leswaku loko ndzo tshama ndzi tshembekile eka Yehovha ndyangu wa ka hina wu nga dyondza hi Yehovha. A ndzi lava ku titshega hi Yehovha kutani ndzi sungule ku khongela hi mbilu hinkwayo.
Ndyangu wa ka hina wu ndzi kanete hi tindlela to tala. Manana u ringete ku ndzi tshikisa ku dyondza Bibele. Minkarhi yo tala a ndzi nga n’wi hlamuli. Loko ndzi vula xo karhi, hakanyingi a hi holova hikuva havumbirhi bya hina a hi lava ku kombisana leswaku hi tiyisile. Sweswi ndza swi xiya leswaku loko a ndzi lo xixima ndlela leyi Manana a a titwa ha yona, xiyimo a xi ta va xi nga nyanyangi. Vatswari va mina va ndzi engetelele mintirho leswaku ndzi nga yi helo. Minkarhi yin’wana, a va khiya endlwini leswaku ndzi tshama ehandle kumbe va nga ndzi nyiki swakudya.
Manana u kombele van’wana leswaku va vulavula na mina. U vulavule ni mudyondzisi wa mina, kambe a swo fana ni kwala. U ndzi yise eka mininjhere wakwe leswaku a ta ringeta ku ndzi khorwisa leswaku vukhongeri lebyin’wana hinkwabyo a byi pfuni nchumu. Manana u tlhele a fonela maxaka ya ka hina a ma kombela a ri karhi a rila leswaku ma n’wi pfuna. Sweswo a swi ndzi twisa ku vava swinene. Kambe eminhlanganweni vakulu va ndzi byele leswaku loko Manana a byela vanhu van’wana hi xiyimo xa hina, kahlekahle u va a ri eku va chumayeleni.
Vatswari va mina a va lava leswaku ndzi ya eyunivhesiti leswaku ndzi ta kuma ntirho lowu holelaka. Tanihi leswi a hi holova loko hi vulavula hi mhaka leyi, ndzi va tsalele mapapila yo hlayanyana ndzi va byela hi tipakani ta mina. Tatana u hlundzuke ngopfu kutani a ku, “Loko u ehleketa leswaku u ta kuma ntirho, mundzuku leri xaka u va u wu kumile, loko swi nga ri tano u nga ha wu veki laha.” Ndzi khongele Yehovha ndzi kombela leswaku a ndzi pfuna. Hi siku leri landzelaka loko ndzi ri ensin’wini, vamakwerhu vambirhi va xisati va ndzi nyike ntirho wo dyondzisa vana va vona. Tatana a yi n’wi tsakisanga mhaka leyi kutani u sungule ku ka a nga ha ndzi hlamuli ni ku ndzi papalata. Manana u vule leswaku a swi ta antswa loko a ndzi ri xigevenga ku ri ni ku va Mbhoni ya Yehovha.
Yehovha u ndzi pfunile leswaku ndzi lulamisa vonelo ra mina ni ku tiva leswi ndzi faneleke ndzi swi endla
Minkarhi yin’wana a ndzi nga tiyiseki loko Yehovha a lava leswaku ndzi holova ni vatswari va mina. Kutani ndzi khongele eka Yehovha ivi ndzi anakanyisisa hi leswi Bibele yi swi vulaka hi ndlela leyi a hi rhandzaka ha yona. Leswi swi ndzi pfunile leswaku ndzi tshama ndzi ri ni langutelo lerinene ni ku twisisa leswaku vatswari va mina va ndzi kaneta hi leswi va karhatekeke ha mina. Yehovha u ndzi pfunile leswaku ndzi lulamisa vonelo ra mina ni ku tiva leswi ndzi faneleke ndzi swi endla. Nakambe, loko ndzi tshamela ku va kona ensin’wini ndzi ye ndzi yi rhandza. A ndzi lava ku phayona.
NDZI VA PHAYONA
Loko vamakwerhu van’wana va xisati va twa leswaku ndzi lava ku phayona, va ndzi byele leswaku ndzi yimanyana kukondza vatswari va mina va vohla. Ndzi khongelele ku va ni vutlhari, ndzi endla ndzavisiso, ndzi anakanyisisa hi lexi ndzi endlaka ndzi lava ku phayona ni ku tlhela ndzi bula ni vamakwerhu lava nga ni ntokoto. Kutani ndzi endle xiboho xo lava ku tsakisa Yehovha. Naswona a ndzi swi xiya leswaku loko ndzo yimanyana ndzi nga phayoni swi nga ha endleka vatswari va mina va ndzi kaneta.
Ndzi sungule ku phayona hi lembe ra mina ro hetelela exikolweni xa le henhla. Endzhaku ka loko ndzi phayone nkarhi wo lehanyana, se a ndzi lava ku ya phayona laha ku nga ni xilaveko lexikulu. Kambe vatswari va mina a va nga swi lavi leswaku ndzi suka ekaya. Kutani ndzi rindze ku kondza ndzi va ni malembe ya 20. Ndzi kombele rhavi leswaku ri ndzi nyika xiavelo xo tirha endhawini leyi nga ekusuhi ni laha maxaka ya mina ma tshamaka kona edzongeni wa Japani leswaku Manana a nga vileli ngopfu.
Loko ndzi ri kwalaho, swi ndzi tsakisile ku vona swichudeni swa mina swo hlayanyana swi khuvuriwa. Ndzi sungule ku dyondza Xinghezi hikuva a ndzi lava ku fikelela vanhu vo tala. Kutani endzhaku ko vona ndlela leyi maphayona mambirhi yo hlawuleka ya le vandlheni a ma hiseka ni ku pfuna van’wana ha yona, ndzi endle xiboho xo va phayona ro hlawuleka. Hi nkarhi wolowo, Manana u vabye kambirhi swinene naswona hi minkarhi yoleyo ndzi tlhelele ekaya leswaku ndzi ya n’wi pfuna. Leswi swi n’wi hlamarisile naswona u sungule ku ndzi khoma kahle.
NDZI KUMA MIKATEKO YO TALA LEYI HUMAKA EKA YEHOVHA
Endzhaku ka malembe ya nkombo, Atsushi, loyi a ri un’wana wa maphayona yo hlawuleka lawa ndzi vulavuleke ha wona eku sunguleni, u ndzi rhumele papila. A a lava ku nghenela vukati naswona a lava ku tiva leswaku ndzi titwa njhani hi yena. A ndzi nga si tshama ndzi n’wi rhandza naswona a ndzi ehleketa leswaku na yena a nga si tshama a ndzi rhandza. Endzhaku ka n’hweti, ndzi n’wi byele leswaku ndzi nga tsakela ku n’wi tiva ku antswa. Hi xiye leswaku hi ni tipakani leti fanaka. A hi lava ku ya emahlweni ni ntirho wa nkarhi hinkwawo naswona a hi tiyimisele ku amukela xiavelo xin’wana ni xin’wana. Hi hetelele hi tekanile. A ndzi tsake ngopfu leswi Manana na Tatana ni maxaka man’wana va veke kona emucatweni wa hina.
Endzhakunyana, loko hi ri nkarhi hi tirha tanihi maphayona, Atsushi u vekiwe ku va mulanguteri wa muganga la khomelaka. Endzhaku, hi hlawuriwe ku va maphayona yo hlawuleka ivi hi nyikiwa ntirho wo endzela mavandlha. Endzhaku ka loko hi hete ku endzela mavandlha hinkwawo lama nga emugangeni wa hina ro sungula, rhavi ri hi bele riqingho. Ri hi vutise loko hi tiyimisele ku rhurhela eNepal leswaku hi ya emahlweni hi endzela mavandlha kona.
A ndzi karhateka hi leswaku vatswari va mina va ta titwa njhani hi ku rhurha ka hina hi ya ekule. Loko ndzi va fonerile, Tatana u te, “U ya tshama endhawini ya kahle.” Loko ka ha sale vhiki emahlweni ka kwalaho, un’wana wa vanghana va Tatana u n’wi nyike buku leyi vulavulaka hi tiko ra Nepal naswona a ri karhi a ehleketisisa leswaku i ndhawu ya kahle leyi munhu a nga yi endzelaka.
A hi tsakile ku tshama ni vanhu lava nga ni xinghana va le Nepal. Hi ku famba ka nkarhi hi tlhele hi averiwa ku endzela mavandlha ya le Bangladesh. Hambileswi tiko leri ri nga le kusuhi ni le Nepal, ri hambane swinene na rona. Nsimu ya kona na yona a yi hambanile. Endzhaku ko heta malembe ya ntlhanu hi averiwe ku tlhelela eJapani, laha ni sweswi hi tiphinaka hi ku endzela mavandlha.
Ndzi dyondze swo tala hi Yehovha loko hi tirha eJapani, Nepal ni le Bangladesh. Vanhu va le matikweni lawa va ni mindhavuko, mahanyelo ni mikhuva yo hambana. Naswona munhu un’wana ni un’wana u hlawulekile. Ndzi yi vonile ndlela leyi Yehovha a khathalela vanhu ha yona, a va amukela, a va pfuna ni ku tlhela a va katekisa.
Swi tele leswi ndzi nga khensaka Yehovha hikwalaho ka swona. U ndzi pfumelele leswaku ndzi n’wi tiva ni ku endla ntirho wakwe naswona u ndzi nyike nuna lonene wa Mukreste. Xikwembu xi ndzi pfune leswaku ndzi endla swiboho leswinene naswona sweswi ndzi ni vuxaka lebyinene na xona ni ndyangu wa ka hina. Ndzi khensa Yehovha hileswi mina na Manana hi nga tlhela hi va vanghana lavakulu. Ndza tlangela swinene leswi ndzi nga ni ku rhula ni Xikwembu na manana.


text:
Ndzimana Ya Lembe Ya 2016
“Rirhandzu ra n’wina ra vumakwerhu a ri ye emahlweni.”
—Vaheveru 13:1
“Vo tala . . . va ta vengana. . . . Rirhandzu ra vo tala ri ta hola.” (Mat. 24:10, 12) Marito lawa ya Yesu ma kombise leswaku ku pfumaleka ka rirhandzu a ku ta fungha vanhu lava a va hanya emalembeni yo hetelela ya ku lovisiwa ka Yerusalema hi 70 C.E. Ku hambana ni sweswo, vadyondzisiwa va Kreste a va ta voniwa hi rirhandzu leri a va ri na rona. (Yoh. 13:35) Mawaku ndlela leyi swi faneleke swi va khutaze ha yona Vakreste va Vaheveru eYerusalema loko va hlaya marito ya Pawulo lama vulavulaka hi rirhandzu ra vona ra vumakwerhu ni ku va khutaza leswaku va hambeta va ri kombisa!
Namuntlha, hi le kusuhi ni ku herisiwa ka mafambiselo hinkwawo ya swilo ya Sathana. Ku fana ni vamakwerhu va le minkarhini ya vaapostola, hi hanya ni vanhu lava rhandzaka mali, mintsako ni ku tlhela va tirhandza kambe va nga rhandziki Xikwembu kumbe vanhu. (2 Tim. 3:1-4) Kambe rirhandzu ra vumakwerhu ra andza emisaveni hinkwayo exikarhi ka Timbhoni ta Yehovha. Onge hi nga dzunisa Yehovha, loyi a nga ni rirhandzu swinene hi ku hambeta hi kombisa rirhandzu ra hina ra vumakwerhu.


text:
DYONDZO 13
Phayona I Yini?
Rito “phayona” hakanyingi ri vula munhu la yaka ensin’wini leyintshwa kutani a fika a bula ndlela leswaku van’wana va ta landzela. Yesu a a fana ni phayona, tanihi leswi a a rhumiwe emisaveni leswaku a ta endla vutirheli lebyi nyikaka vutomi ni ku nyika vanhu nkarhi wa ku ponisiwa. (Matewu 20:28) Namuntlha, valandzeri va yena va n’wi tekelela hi ku heta nkarhi wo tala hilaha va nga kotaka hakona ‘va endla vanhu vadyondzisiwa.’ (Matewu 28:19, 20) Van’wana va kote ku nghenela ntirho lowu hi wu vitanaka vuphayona.
Phayona i munhu la chumayelaka nkarhi hinkwawo. Timbhoni ta Yehovha hinkwato i vahuweleri va mahungu lamanene. Hambiswiritano, van’wana va hlele swiyimo swa vona evuton’wini leswaku va va maphayona ya nkarhi hinkwawo, va heta tiawara ta 70 entirhweni wo chumayela n’hweti na n’hweti. Leswaku va kota ku endla tano, vo tala a va tirhi nkarhi hinkwawo entirhweni wa ku tihanyisa. Van’wana va hlawuriwa ku ya va maphayona yo hlawuleka etindhawini leti ku nga ni xilaveko lexikulu xa vahuweleri va Mfumo, va tirha tiawara ta 130 kumbe ku tlula ensin’wini n’hweti na n’hweti. Maphayona ma enerisekile hi ku hanya vutomi bya xiyimo xa le hansi, ma tiyiseka leswaku Yehovha u ta ma nyika swilo leswi ma swi pfumalaka evuton’wini. (Matewu 6:31-33; 1 Timotiya 6:6-8) Lava tsandzekaka ku phayona nkarhi hinkwawo va nga va maphayona ya nkarhinyana hi nkarhi lowu va swi kotaka ha wona, va tirha tiawara ta 30 kumbe ta 50 n’hweti na n’hweti entirhweni wo chumayela.
Phayona ri susumeteriwa hi ku rhandza Xikwembu ni vanhu. Ku fana na Yesu, ha swi xiya leswaku vanhu vo tala va swi lava swinene ku tiva Xikwembu ni swikongomelo swa xona namuntlha. (Marka 6:34) Kambe hi ni vutivi lebyi nga va pfunaka sweswi, byi va nyika ntshembo lowu tiyeke wa vumundzuku. Ku rhandza vaakelani swi susumetela phayona ku nyikela hi nkarhi wa rona ni matimba ya rona leswaku ri ta pfuna van’wana va twa mahungu lamanene. (Matewu 22:39; 1 Vatesalonika 2:8) Hikwalaho, ripfumelo ra phayona ra tiyisiwa, ri tshinela eka Xikwembu ri tlhela ri kuma ntsako lowukulu.—Mintirho 20:35.
U nga ri hlamusela njhani phayona?
I yini leswi susumetelaka van’wana ku phayona nkarhi hinkwawo?
DYONDZA SWO TALA
Ku Phayona Swi Tiyisa Vuxaka Bya Hina Ni Xikwembu
Kambisisa tindlela ta nhungu leti ku phayona ku nga tiyisaka vuxaka bya wena na Yehovha ha tona. I yini lexi nga ku pfunaka ku ya emahlweni ni ntirho lowu wo hlawuleka?


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Luka 6:1-49
6 Kutani hi savata a tsemakanya emasin’wini ya swimila, vadyondzisiwa vakwe va kha+ swichocho va swi dya, va swi swoswa hi mavoko.+2 Hikwalaho ka sweswo Vafarisi van’wana va ku: “Ha yini mi endla leswi nga pfumeleriwangiki+ hi savata?”+3 Kambe Yesu a angula a ku: “Xana a mi si tshama mi hlaya hi leswi Davhida+ a nga swi endla loko yena ni vavanuna lava a va ri na yena va khomiwa hi ndlala?+4 Ndlela leyi a ngheneke ha yona endlwini ya Xikwembu kutani a amukela swinkwa leswi nyikeriweke,+ a dya, swin’wana a swi nyika vavanuna lava a a ri na vona, leswi nga pfumeleriwangiki hambi eka mani ku swi dya, handle ka vaprista ntsena?”+5 Kutani a ya emahlweni a ku eka vona: “N’wana wa munhu+ hi yena Hosi ya savata.”6 Hi savata+ yin’wana a nghena esinagogeni kutani a sungula ku dyondzisa. Naswona a ku ri ni wanuna loyi a a khwanyane voko rakwe ra xinene.+7 Hi nkarhi wolowo vatsari ni Vafarisi a va n’wi honolerile+ ku vona loko a ta hanyisa hi savata, leswaku va kuma ndlela yo karhi ya ku n’wi hehla.+8 Hambiswiritano, yena a a tiva ku anakanya+ ka vona, kambe a byela wanuna la khwanyaneke voko a ku: “Suka u yima exikarhi.” Hiloko a suka a yima.+9 Kutani Yesu a ku eka vona: “Ndza mi vutisa n’wina vavanuna, Xana leswi pfumeleriwaka hi savata i ku endla leswinene+ kumbe i ku endla swo biha, ku ponisa moya-xiviri kumbe ku wu lovisa?”+10 Endzhaku ko va rhalarhala hinkwavo, a byela munhu loyi a ku: “Tshambuluta voko ra wena.” A endla tano, kutani voko rakwe ri hanyisiwa.+11 Kambe vona va hlundzuka ngopfu, va sungula ku vulavurisana hi leswi va nga n’wi endlaka swona Yesu.+12 Hi ku famba ka masiku a ya entshaveni ku ya khongela,+ kutani a hambeta a khongela Xikwembu+ vusiku hinkwabyo.13 Kambe loko ri xa a vitana vadyondzisiwa vakwe va ta eka yena, a hlawula va 12 exikarhi ka vona, lava a tlheleke a va vitana “vaapostola”:+14 Simoni, loyi a tlheleke a n’wi vitana Petro,+ na Andriya makwavo, na Yakobo na Yohane,+ na Filipi+ na Bartolomi,15 na Matewu na Tomasi,+ na Yakobo n’wana wa Alfiya, na Simoni loyi a vuriwaka “muhiseki,”+16 na Yudasi n’wana wa Yakobo, na Yudasi Iskariyota, loyi a hundzukeke madlayisana.+17 Kutani a xika na vona a yima endhawini leyi andlalekeke, naswona a ku ri ni ntshungu lowukulu wa vadyondzisiwa vakwe ni vunyingi lebyikulu bya vanhu+ lava humaka eYudiya hinkwako, eYerusalema ni le tikweni leri nga ekusuhi ni lwandle ra Tiri na Sidoni, lava teke ku ta n’wi yingisela ni ku horisiwa emavabyini+ ya vona.18 Hambi ku ri lava a va karhatiwa hi mimoya leyi nga basangiki a va hanyisiwa.19 Ntshungu hinkwawo a wu lava ku n’wi khumba,+ hikuva matimba+ a ma huma eka yena, ma va horisa hinkwavo.20 Kutani a tlakusela mahlo yakwe eka vadyondzisiwa, a ku:+“Ma tsaka n’wina swisiwana,+ hikuva mfumo wa Xikwembu i wa n’wina.21 “Ma tsaka n’wina lava nga ni ndlala+ sweswi, hikuva mi ta xurha.+“Ma tsaka n’wina lava rilaka sweswi, hikuva mi ta hleka.+22 “Ma tsaka n’wina loko vanhu va mi venga,+ niloko va mi hlongola ni ku mi rhukana ni ku bakanya+ vito ra n’wina tanihi leri hombolokeke hikwalaho ka N’wana wa munhu.23 Tsakani esikwini rero mi tlula-tlula, hikuva, maswivo, hakelo ya n’wina i yikulu etilweni, hikuva sweswo i swilo leswi fanaka ni leswi vatata wa vona a va tolovele ku swi endla eka vaprofeta.+24 “Kambe mi ni khombo n’wina vanhu+ lava fuweke, hikuva mi kuma nchavelelo wa n’wina hi xitalo.+25 “Mi ni khombo n’wina lava xurheke sweswi, hikuva mi ta va ni ndlala.+“Mi ni khombo, n’wina lava hlekaka sweswi, hikuva mi ta kolola ni ku rila.+26 “Mi ni khombo, loko vanhu hinkwavo va vulavula kahle ha n’wina, hikuva swilo swo fana ni sweswo hi leswi vatata wa vona va swi endleke eka vaprofeta+ va mavunwa.27 “Kambe ndzi ri eka n’wina lava yingisaka, Hambetani mi rhandza valala+ va n’wina, mi endla leswinene+ eka lava va mi vengaka,28 mi katekisa lava mi rhukanaka, mi khongelela lava va mi sandzaka.+29 Loyi a ku baka rhama,+ n’wi nyike ni lerin’wana; naswona loyi a tekaka+ nguvu ya wena ya le handle, u nga n’wi tsoni hambi nguvu ya le ndzeni.30 Nyika un’wana ni un’wana loyi a kombelaka eka wena,+ naswona loyi a tekaka swilo swa wena u nga n’wi kombeli leswaku a ku vuyisela swona.31 “Nakambe, leswi mi lavaka vanhu va swi endla eka n’wina, swi endleni eka vona hilaha ku fanaka.+32 “Loko mi rhandza lava mi rhandzaka, xana swi mi vuyerisa ha yini? Hikuva hambi vadyohi va rhandza lava va va rhandzaka.+33 Naswona lo-ko mi endla leswinene eka lava endlaka leswinene eka n’wina, kunene, xana swi mi vuyerisa ha yini? Hambi vadyohi va endla swoleswo.+34 Loko mi lombisa handle ka ntswalo+ eka lava mi tshembaka leswaku va ta mi vuyisela, xana swi mi vuyerisa ha yini? Hambi vadyohi va lomba vadyohi handle ka ntswalo leswaku va tlhela va kuma leswi va lombiseke swona.+35 Hilaha ku hambaneke, hambetani mi rhandza valala va n’wina, mi endla leswinene, mi lombisa+ handle ka ntswalo, mi nga languteli ku vuyiseriwa nchumu; kutani hakelo ya n’wina yi ta va yikulu, naswona mi ta va vana va La nge Henhla-henhla,+ hikuva u ni musa+ eka lava nga nkhensiki ni lavo homboloka.36 Hambetani mi va ni tintswalo, tanihi leswi Tata wa n’wina a nga ni tintswalo.+37 “Ku tlula kwalaho, tshikani ku avanyisa, kutani mi nga ka mi nga avanyisiwi;+ tshikani ku gweva, kutani mi nga ka mi nga gweviwi. Hambetani mi ntshunxa, kutani mi ta ntshunxiwa.+38 Hanyani hi ku nyika, kutani vanhu va ta mi nyika.+ Va ta chela eswifuveni swa n’wina mpimo lowunene, lowu gandliweke, lowu hlunguhliweke ni lowu khapakhapaka. Hikuva xipimo lexi mi pimaka ha xona, va ta mi pimela ha xona na n’wina.”+39 Kutani a tlhela a va byela xifaniso: “Munhu la feke mahlo a nge n’wi kongomisi munhu la feke mahlo, a swi tano ke? Havambirhi va ta hojomela emugodini, a swi tano ke?+40 Mudyondzi a nga n’wi tluli mudyondzisi wakwe, kambe un’wana ni un’wana loyi a leteriwaka hi ku hetiseka u ta fana ni mudyondzisi wakwe.+41 Kutani, ha yini u languta xilavi lexi nga etihlweni ra makwenu, kambe u nga lemuki ntsandza lowu nga etihlweni ra wena?+42 Xana u nga vurisa ku yini eka makwenu u ku, ‘Makwerhu, ndzi pfumelele ndzi susa xilavi lexi nga etihlweni ra wena,’ kasi wena n’wini a wu wu lemuki ntsandza lowu nga etihlweni ra wena?+ Mukanganyisi! Sungula u susa ntsandza etihlweni ra wena n’wini,+ kutani u ta yi vona kahle ndlela yo susa xilavi lexi nga etihlweni ra makwenu.+43 “Hikuva ku hava murhi lowunene lowu humesaka mihandzu yo bola; naswona ku hava murhi wo bola lowu humesaka mihandzu+ leyinene.44 Hikuva murhi wun’wana ni wun’wana wu tiviwa hi mihandzu+ ya wona. Hi xikombiso, vanhu a va khi makuwa emitweni, naswona a va tsemi madiriva exihlahleni xa mitwa.+45 Munhu lonene u humesa leswinene exumeni+ lexinene xa mbilu yakwe, kambe munhu wo homboloka u humesa leswi hombolokeke exumeni xakwe xo homboloka; hikuva nomu wakwe wu vulavula+ hi ku tala ka mbilu.46 “Kutani, ha yini mi ndzi vitana mi ku ‘Hosi! Hosi,’ kambe mi nga swi endli swilo leswi ndzi swi vulaka?+47 Un’wana ni un’wana loyi a taka eka mina, a twa marito ya mina a tlhela a ma endla, ndzi ta mi komba leswaku u fana na mani:+48 U fana ni munhu loyi a akaka yindlu, loyi a celeke a ya ehansi swinene ivi a veka masungulo ehenhla ka ribye lerikulu. Xisweswo, loko ku va ni ndhambi,+ nambu wu ba yindlu yoleyo, kambe a wu vanga na matimba lama eneleke ya ku yi ninginisa, hikwalaho ka leswi a yi akiwe kahle.+49 Hi hala tlhelo, loyi a twaka kambe a nga endli,+ u fana ni munhu loyi a akeke yindlu emisaveni yi nga ri na masungulo. Nambu wu yi ba, kutani yi wa hi ku hatlisa, kutani ku onhaka+ ka yindlu yoleyo ku va kukulu.”+


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Varhoma 3:1-31
3 Kutani, xana Muyuda+ u va tlula ha yini van’wana, kumbe ku yimba+ ku pfuna yini?2 Ku pfuna ngopfu hi tindlela hinkwato. Yo sungula eka hinkwato, hileswi a va tamerisiwe marito lama hlawulekisiweke ya Xikwembu.+3 Kutani swi ni mhaka yihi? Loko van’wana va nga ri kombisanga ripfumelo,+ xana ku pfumala ka vona ripfumelo swi nga ha endla vutshembeki+ bya Xikwembu byi va bya hava?+4 Sweswo swi nga tshuki swi endleka! Kambe Xikwembu a xi kumeke xi ri ni ntiyiso,+ hambiloko munhu un’wana ni un’wana a kumeka a ri muhembi,+ hilaha swi tsariweke hakona: “Leswaku u ta kombisiwa u ri loyi a lulameke emaritweni ya wena ni leswaku u ta hlula loko u avanyisiwa.”+5 Hambiswiritano, loko vubihi bya hina byi endla leswaku ku lulama+ ka Xikwembu ku vonakala erivaleni, hi ta ku yini ke? Xikwembu a xi hombolokanga+ loko xi humesa vukarhi bya xona, a swi tano ke? (Ndzi vulavula hilaha munhu+ a vulavulaka hakona.)6 Sweswo swi nga tshuki swi endleka! Loko swi nga ri tano, xana Xikwembu xi ta yi avanyisa hi ndlela yihi misava?+7 Kambe loko ntiyiso wa Xikwembu+ wu endliwe wu va lowu xiyekaka ngopfu eku vangameni ka xona hikwalaho ka vunwa bya mina, ha yini na mina ndzi avanyisiwa tanihi mudyohi?+8 Naswona ha yini hi nga vuli, hilaha hi lumbetiwaka+ hakona, ni hilaha vanhu van’wana va vulaka hakona, leswaku hi ri: “A hi endleni swilo swo biha leswaku ku ta ta+ swilo leswinene”? Vuavanyisi+ lebyi kumiwaka hi vanhu volavo byi pfumelelana ni vululami.+9 Kutani ku vuriwa yini ke? Xana hi le xiyin’weni+ xo antswa? Nikatsongo! Hikuva eku sunguleni hi endle xihehlo xa leswaku Vayuda ni Magriki hinkwawo va le hansi ka xidyoho;+10 hilaha ku tsariweke hakona: “Ku hava munhu loyi a lulameke, hambi ku ri un’we;+11 a nga kona la nga ni ku twisisa ko karhi, a nga kona la lavaka Xikwembu.+12 Vanhu hinkwavo va hambukile, hinkwavo ka vona a va ha pfuni nchumu; ku hava munhu loyi a endlaka musa, a nga kona hambi a ri un’we.”+13 “Nkolo wa vona i sirha leri pfulekeke, va tirhise vuxisi hi marimi+ ya vona.” “Vuxungu bya swihiridyana byi le ndzhaku ka milomu+ ya vona.”14 “Naswona nomu wa vona wu tele ku rhukana ni marito+ yo tlhava.”15 “Milenge ya vona yi hatlisela ku halata ngati.”+16 “Ku onhaka ni maxangu swi le tindleleni+ ta vona,17 a va yi tivanga ndlela ya ku rhula.”+18 “A ku kona ku chava Xikwembu ematihlweni+ ya vona.”19 Kutani ha swi tiva leswaku swilo hinkwaswo leswi Nawu+ wu swi vulaka wu swi kongomisa eka lava va nga ehansi ka Nawu, leswaku nomu wun’wana ni wun’wana wu ta pfariwa+ ni leswaku misava hinkwayo yi ta lulameriwa+ hi ku xupuriwa+ hi Xikwembu.20 Hikokwalaho, ku hava nyama leyi nga ta vuriwa leyi lulameke+ hikwalaho ka mintirho ya nawu+ emahlweni ka xona, hikuva nawu wu nyika vutivi lebyi kongomeke hi xidyoho.+21 Kambe sweswi handle ka nawu, ku lulama+ ka Xikwembu ku kombisiwile, ku nga loku Nawu+ ni Vaprofeta+ va nyikelaka vumbhoni+ bya kona;22 ina, ku lulama ka Xikwembu eka hinkwavo lava va nga ni ripfumelo,+ ha Yesu Kreste.+ Hikuva a ku na ku hambana.+23 Hikuva hinkwavo va dyohile,+ naswona va kayivela ku vangama ka Xikwembu,+24 kutani i nyiko+ ya mahala leyi endleke leswaku va vuriwa lava lulameke hi musa+ lowu nga faneriwiki, hi ku ntshunxiwa hi nkutsulo+ lowu hakeriweke hi Kreste Yesu.25 Xikwembu xi n’wi nyikerile a va gandzelo ra ku vuyelelana+ hi ku va ni ripfumelo engatini+ ya yena. Leswi xi swi endlele ku kombisa ku lulama ka xona n’wini, hikuva a xi rivalela swidyoho+ leswi humeleleke enkarhini lowu hundzeke loko Xikwembu xi ri karhi xi lehisa mbilu;+26 leswaku xi kombisa ku lulama+ ka xona n’wini enkarhini wa sweswi, leswaku xi kumeka xi lulamile loko xi vula leswaku munhu loyi a nga ni ripfumelo eka Yesu u lulamile.+27 Kutani ku tibuma+ ku kwihi ke? A ku pfumeleriwi. Hi nawu+ wihi ke? Xana hi lowa mintirho?+ E-e, a swi tano, kambe hi nawu wa ripfumelo.+28 Hikuva hi anakanya leswaku munhu u vuriwa la lulameke hi ripfumelo handle ka mintirho ya nawu.+29 Kumbe, i Xikwembu xa Vayuda ntsena+ ke? Xana a hi xa vona ni vanhu va matiko+ ke? Ina, ni vanhu va matiko i xa vona,+30 loko hakunene Xikwembu xi ri xona+ lexi nga ta vula vanhu lava yimbeke+ leswaku va lulamile, hikwalaho ka ripfumelo, ni leswaku vanhu lava nga yimbangiki+ va lulamile hikwalaho ka ripfumelo ra vona.31 Kutani, xana hi herisa nawu hikwalaho ka ripfumelo+ ra hina? Sweswo swi nga tshuki swi endleka! Ku ri na sweswo, hi tiyisa nawu.+


text:
XIHONDZO XO RINDZA 2009-08-01
Xana Vukhongeri Hinkwabyo Bya Amukeleka Eka Xikwembu?
Xana vukhongeri hinkwabyo byi yisa endhawini yin’we? Xiya leswi Yesu a swi vuleke emhakeni leyi.
Vukhongeri Lebyi Amukelekaka Eka Xikwembu Byi Dyondzisa Vanhu Leswaku Va Hanya Hi Milawu Ya Le Bibeleni Ya Mahanyelo
Twana leswi Bibele yi swi dyondzisaka etimhakeni ta vukati, ku dlaya vukati ni ku tikhoma loko biha hi tlhelo ra rimbewu.
Vukhongeri Lebyi Amukelekaka Eka Xikwembu Byi Dyondzisa Swirho Swa Byona Ku Rhandzana Ni Ku Rhandza Vanhu Van’wana
Hi byihi vukhongeri lebyi byi dyondzisaka swirho swa byona ku papalata rivengo leri vangiwaka hi xihlawuhlawu lexi nga ha vangiwaka hi mpfilumpfilu wa tipolitiki, wa rixaka swin’we ni ku tekela van’wana ehansi hileswi va nga ringaniki hi tlhelo ra timali?
Vukhongeri Lebyi Amukelekaka Eka Xikwembu Byi Dyondzisa Vanhu Leswaku Va Xixima Rito Ra Xikwembu
Yesu u dyondzise vanhu leswaku va xixima Bibele. Xana vukhongeri namuntlha byi endla hi ndlela leyi fanaka?
Ndlela Leyi Mi Nga Yi Tirhisaka Ha Yona Mali
Mali ya ndyangu hi yona xihlovo xa timholovo. Twana leswaku Bibele yi nga ku pfuna njhani leswaku u lulamisa xiphiqo xa wena xa mali.
Rahava U Swi Twile Leswi Humeleleke
I yini lexi susumeteleke Rahava ku sirhelela tinhlorhi ta Vaisrayele?